Evropski sud za ljudska prava u Strazburu ("Evropski sud") odbio je zahtjev podnosioca predstavke za revizijom presude KIPS DOO i Drekalović protiv Crne Gore (pravično zadovoljenje) (br. 28766/06 od 22. oktobra 2019.godine), čime je ova presuda postala pravosnažna.\nEvropski sud je donio dvije presude u predmetu KIPS DOO i Drekalović protiv Crne Gore. U glavnoj presudi od 26. juna 2018. godine, Evropski sud je odlučio o meritumu predmeta i utvrdio povrede člana 6 stav 1 (pravo na pravično suđenje) i člana 13 (pravo na djelotvorni pravni lijek) Evropske konvencije za zaštitu ljudskih prava i osnovnih sloboda ("Konvencija"), kao i povredu člana 1 Protokola br.1 (zaštita imovine) uz Konvenciju. U presudi o pravičnom zadovoljenju od 22. oktobra 2019.godine, Evropski sud je obavezao državu Crnu Goru da plati preduzeću KIPS DOO ("prvi podnosilac predstavke") ukupan iznos od 4,535,595.20 eura na ime izgubljene dobiti zbog povrede člana 1 Protokola br.1 uz Konvenciju.\nNakon donošenja presude o pravičnom zadovoljenju, prvi podnosilac predstavke je 17. februara 2020.godine, u skladu sa Pravilom 80 Poslovnika Suda, podnio zahtjev za revizijom presude. U zahtjevu je u bitnom istakao da se ne može prihvatiti stanovište Evropskog suda iz pobijane presude da je prvi podnosilac predstavke trpio izgubljenu dobit samo za period od dvije godine, tj.2006. i 2007.godine, te da je presuda zasnovana na netačno i nepotpuno utvrđenom činjeničnom stanju. Konkretno, prvi podnosilac predstavke je smatrao da izgradnjom drugog tržnog centra na teritoriji Glavnog grada Podgorica – TC Cijevna, nije prestala povreda imovinskih prava, te da je iznos pravičnog zadovoljenja morao biti znatno veći od dosuđenog. U tom smislu, dostavio je relevantnu dokumentaciju, a naročito izvještaj Centra za forenzička istraživanja od 6. februara 2020.godine, prema kojem je iznos pravičnog zadovoljenja opredijelio, i to: na ime izgubljene dobiti iznos od 43,644,900.69 eura, a na ime zatezne kamate za period od 01.01.2007.godine – 31.01.2020.godine iznos od 23,529,370.43 eura, što u ukupnom iznosi 67,174,271.12 eura.\nPolazeći od zahtjeva prvog podnosioca predstavke i argumentacije stranaka iz predmetnog postupka, kolegijum sudija je donio odluku da u skladu sa Pravilom 80 stav 2 Poslovnika Suda, odbije predmetni zahtjev. Odluka o odbijanju zahtjeva se ne donosi sa posebnim obrazloženjem, iz razloga što je kolegijum sudija nakon ispitivanja dostavljene dokumentacije očigledno utvrdio da je predmetni zahtjev neosnovan, odnosno da ne postoje nove činjenice koje bi po svojoj naravi mogle odlučno uticati na ishod spora, te ne postoji razlog da se presuda iznosi pred Velikim vijećem. Ovom odlukom je potvrđena presuda o pravičnom zadovoljenju, a naročito u dijelu koji se odnosi na visinu izgubljene dobiti koju je trpio prvi podnosilac predstavke zbog povrede njegovih imovinskih prava. Na taj način je i u konačnom prihvaćena argumentacija iznijeta u pravnoj odbrani države u ovom postupku, prema kojoj je prvi podnosilac trpio štetu u poslovanju samo u periodu od dvije godine, u kom dijelu je i opredijeljenja visina pravičnog zadovoljenja koje se ima isplatiti prvom podnosiocu predstavke.\nNa ovu odluku stranke nemaju pravo žalbe i presuda KIPS DOO i Drekalović protiv Crne Gore (pravično zadovoljenje) je time postala pravosnažna. Presuda će biti prevedena i objavljena.\nIZVOR: Vebsajt Vlade, 20.03.2020.


Komisija za komisiju o kosovskoj granici\nSelo Boge kao linija razgraničenja Kosova i Crne Gore\nPiše: Arton Konushevci (Priredila: Amra Zejneli)\nDržavna komisija za obeležavanje granice trenutno razmatra dokumente i činjenice rada prošle komisije koja je okončala proces demarkacije sa Crnom Gorom.\nPredsedavajući nove komisije Špejtim Bulići izjavio je za Radio Slobodna Evropa (RSE) da je Komisija počela sa radom i analizama izveštaja prošle komisije, te dodao kako su već na početku uočene nepravilnosti u njenom radu.\n"Urađeno je niz nepravilnosti i uočeno da je Komisija prevazišla svoja ovlašćenja. Komisija nije imala pravo da uradi novu delimitaciju granice između Kosova i Crne Gore, jer jedna delimitirana granica postoji još od 1946. godine", kazao je Bulići.\nKako ističe, zadatak Komisije je bio da odredi samo granične tačke kroz koje je prolazila granična linija, ali ne i liniju.\nBulići ističe da će se uraditi analiza prema Međunarodnom pravu, da će se uzeti u obzir kartografske, prirodne i geološke činjenice.\nPročitajte: Komisija nova, granica Kosova na starom mestu | Mazreku: Demarkacija blokira evropski put Kosova\nU međuvremenu, poslanik Skupštine Kosova ispred opozicionog pokreta Samoopredeljenje Alji Ljajći, kazao je da se od Komisije očekuje da uradi posao pravedno, s obzirom da ovo pitanje mora da se reši.\nRamiz Drešaj, stanovnik Rugove kod Peći, ko inače poseduje zemljište u blizini granične linije, izjavio je za RSE da je premijer Ramuš Haradinaj ispravno delovao kada je formirao novu Komisiju za demarkaciju.\n"Nadam se da će ova komisija biti uspešna. Ona bi trebala da izađe na teren i snimi situaciju, a ne kao prošla komisija koja je procene radila za stolom", istakao je on.\nPredesadajući Komisije Bulići kazao je da su u ovom procesu pozvani svi predstavnici međunarodne zajednice i svi oni koji misle da mogu da doprinesu rešenju.\n"Spremni smo i otvoreni za razgovore o ovom problemu kako bi razmotrili sve urađene propuste ovog procesa", reči su Bulićija.\nDržavna komisija za obeležavanje i održavanje državne granice održala je niz sastanaka i sprovela analizu rada bivše Državne komisije za obeležavanje granice, te je zaključila da su potrebni dodatni dokumenti koji će biti zatraženi od određenih institucija.\nVlada Kosova je ove nedelje autorizovala Državnu komisiju da proceni rad bivše komisije, koja je radila na demarkaciji sa Crnom Gorom. Kako je rečeno, Komisija će pripremiti izveštaj o nalazima i s preporukama.\nPoslanici opozicije do sada su kritikovali način na koji je urađena demarkacija, navodeći da je Kosovo izgubilo 8.000 hektara svoje površine.\nNemogućnost ratifikacije demarkacije u Skupštini doprinosi tome da građani Kosova još uvek nemaju viznu liberalizaciju sa zemljama Evropske unije, budući da je ratifikacija Sporazuma jedan od uslova Evropske komisije za ukidanje viznog režima.\nVladini zvaničnici su rekli da više neće gubiti vremena o ovom pitanju i da će nova Komisija izaći sa profesionalnim i naučnim odgovorom o urađenom Sporazumu o demarkaciji.\nMinistar spoljnih poslova Kosova Bedžet Pacoli koji je prošle nedelje posetio Crnu Goru, kazao je da je zbog političke situacije, odnosno rasporeda snaga u kosovskom parlamentu, u ovom trenutku nemoguća ratifikacija Sporazuma o demarkaciji sa Crnom Gorom, te je zamolio Crnu Goru, koja je Sporazum ratifikovala, na strpljenje.\nMeđutim, međunarodna zajednica je podržala Sporazum o demarkaciji kojeg je sprovela bivša komisija.


Општина Пале | JUGOVIĆ: VAŽNO ZADRŽATI OMLADINU NA OVIM PROSTORIMA\nJUGOVIĆ: VAŽNO ZADRŽATI OMLADINU NA OVIM PROSTORIMA\nNačelnik opštine Pale Boško Jugović rekao je da je danas sa predstavnicima delegacije ruskog grada Omska razgovarao o tome šta je potrebno da rukovodstvo opštine učini za stvaranje ambijenta za zapošljavanje ljudi i ostanak omladine na ovim prostorima.\n“To je aktuelna tema i mislim da ove godine ulazimo u ozbiljan proces gdje možemo da pokažemo svoju snagu samo ako uspijemo da edukujemo omladinu, da je zadržimo na ovim prostorima i stvorimo ambijent”, rekao je Jugović novinarima nakon sastanka.\nOn je naveo da je to ono što sutra žele da nauče od predavača na konferenciji “Slovenski svijet: geoekonomija, bezbjednost i razvoj evroazijskog prostora, rusko-bosanskohercegovački dijalog”, kako bi izvukli vrijedne zaključke.\nJugović je zahvalio organizatorima konferencije koji su odlučili da ona bude održana na Palama, kao i Univerzitetu u Istočnom Sarajevu koji učestvuje aktivno u organizaciji skupa.\nOn je ukazao da ova konferencija ima veliki značaj. “Posebno želimo da izvučemo određena iskustva koja ćemo imati prilike da čujemo iz oblasti poslovnog ambijenta”, istakao je Jugović.\nJugović je naveo da je lokalna uprava u fazi razvoja poslovne zone i da se razmišlja o krugu fabrike “Famos” koja ovih dana treba da pređe u vlasništvo opštine, tako da će vidjeti šta mogu da učine sa određenim partnerima.\nOn je rekao da je sa predstavnicima delegacije iz Omska razgovarano o mogućnostima uspostavljanja ekonomske i saradnje u drugim oblastima između Pala i odgovarajućih institucija u ovom dijelu Ruske Federacije.\nRektor Sibirske škole korporativnog upravljanja iz Omska Roman Vlasov rekao je novinarima da su sa načelnikom opštine Pale i njegovim timom razmatrana pitanja iz oblasti ekonomije i saradnje između Republike Srpske i Ruske Federacije.\nVlasov je dodao da je cilj realizacija zaključaka i izlaganja na konferenciji koja će biti sutra održana na Palama.\n“U odnosima Rusije i Srpske i, uopšte, na evroazijskom prostoru nastupila je opšta vrsta kriza ideje i neophodno je da se opredijelimo. Neophodno je da pronađemo visoko efektivne modele koji će se bazirati na zajedničkom radu, a odnositi na održivi razvoj i ozbiljnu konkurenciju na tržištima Evroazije”, naveo je Vlasov.\nDelegacija iz Omska sutra će učestvovati na Filozofskom fakultetu Univerziteta u Istočnom Sarajevu u radu Osme međunarodne naučno-praktične konferencije pod nazivom “Slovenski svijet: geoekonomija, bezbjednost i razvoj evroazijskog prostora, rusko-bosanskohercegovački dijalog”.\nNeke od tema konferencije su i nacionalno orijentisano poslovno obrazovanje i obrazovanje odraslih, kao izvor konkurentnosti nacionalnog ekonomskog modela, te BiH, Republika Srpska i Rusija – prikaz geopolitičkih odnosa kroz izvještavanje štampanih i elektronskih medija za 2008. i 2015. godinu.


Ovog leta velika SREĆA čeka 4 horoskopska znaka\nV. B. 26. juna 2020. 07:44\nAko budete bili pametni, evo šta leto 2020. može da vam donese!\nOvaj znak će tokom celog leta pratiti neverovatna sreća u svemu što rade, pa će konačno ispuniti svoje davne snove. Ovo je period kada Ovnovi treba da rade na svojoj budućnosti i naprave osnovu za velike uspehe.\nOvog leta Vodolije će se rešiti brojnih problema. Promenićete svoj život nabolje. Upoznaćete ljude koji će biti spremni da vam pomognu da ostvarite svaku svoju želju ili plan. Ovo je vaš najsrećniji period u godini.


RTS\t13.09.2017 08:57\nNaime, odgovarajući na optužbe Televizije N1 da sarađuje sa Haradinajem, on je rekao da je tog čoveka video samo jednom kada je bio kod Vojislava Šešelja u Hagu i to iz daljine.\n- Kako neko može da kaže da sarađujemo, kada ga mi tužimo za ratni zločin? To je sigurno onda ozbiljna saradnja - ironično je rekao Vučić.\nVučić je na pitanje o dijalogu o KiM rekao da ga mnogi nazivaju izdajnikom, dok on nikoga nije tim imenom nazvao u prethodnih pet godina. On je dodao da postoji ta želja da se stalno neko napada, što nije dobro jer svako ima pravo da kaže šta hoće.\n- Prvi sam stao u odbranu Vlade Kostića koji je dao intervju koji je za javnost bio šokantan, to sam uradio, jer sam normalan čovek - rekao je Vučić, dodavši da će svako mišljenje biti deo dijaloga, ali da treba voditi računa da li to onda ostaje ozbiljan dijalog.\nOn je dodao da će u SANU sigurno biti onih koji će reći da je izdajnik, kao i da će biti onih koji će biti za nezavisnost Kosova. Dodaje, da već sada može da kaže kojih pet akademika će reći da je patriota,a kojih pet da je izdajnik.\nVučić je istakao da moramo biti realni po pitanju Kosova, da izgubimo ono što moramo i ne damo ono što imamo. Na konstataciju novinara da zvuči optimistično kada je u pitanju dijalog i KiM, Vučić je ponovio da nikada nije optimista, ali i dodao da ako smatrate da imate jedan, dva odsto šansi...da onda morate da se borite da nešto učinite.\nDa kažemo šta ne želimo\nPredsednik Srbije je rako da je sa predstavnicima Srpske oko eventualnog ulaska u kosovsku vladu razgovarao direktor vladine Kancelarije Marko Đurić, za koga je rekao da je "tvrd" i pravi Srbin koji se uvek bori za interese Srbije i srpskog naroda, te da ga je nakon sastanka obavestio da predstavnici liste smatraju da je ulazak u vladu jedino rešenje i način da Srbi prežive, a on je taj stav prihvatio.\nRekao je da od sprskih predstavnika očekuje ozbiljnost i odgovornost, da se čvrsto drže jedni uz druge, kao i da i jesu izabrani za to da donose teške odluke, ali i upozorio da svi treba da budu svesni da neće biti prevelikih rezultata.\nVučić je ukazao da nam je do sada čitava politika i promišljanje bilo da kažemo šta ne želimo i da nećemo da priznamo nezavisnost...i da gotovo politku nismo ni imali.\nOn je upozorio da će se i dalje dešavati napadi na Srbe na KiM, ali da će ih biti manje, ali da će svi dati sve od sebe da se osećaju bezbednije i sigurnije.\nPoslednjih dana, upozorio je, govore neki o tome da nemka o čemu da se razgovara jer je sve u Ustavu i podvukao da se zakleo na Ustavu da će ga poštovati. Međutim, dodao je, mora da kaže svima onima koji ne umeju da sagledaju relanost da nisu nikakvi rodoljubi i borci za srpske interese. . .


Farm perač pod pritiskom FPP1800E cena, cene Srbija, prodaja Beograd Novi Sad Niš\nFarm perač pod pritiskom FPP1800E cene\ncena 12.140,00 din | prodavnica (1)\nEPonuda nije internet prodavnica već Vam omogućava da brzo i lako nađete Farm perač pod pritiskom FPP1800E po najjeftinijoj ceni. Naš cilj je da kupci budu što bolje informisani o ponudi Farm perač pod pritiskom FPP1800E na tržištu Srbije. Vrlo lako nalazite željeni proizvod za kategoriju Perači visokog pritiska cene, ne morate da lutate od sajta do sajta za Farm Perači visokog pritiska, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Farm perač pod pritiskom FPP1800E sa PRODAVCEM. EPonuda ne može da garantuje potpunu tačnost specifikacije i slika za Farm perač pod pritiskom FPP1800E. Pre kupovine, podatke za Farm perač pod pritiskom FPP1800E proverite na sajtu PROIZVOĐAČA.\nFarm rezervno crevo za uređaj FPP1800E\nFarm rezervno crevo za uređaj FPP2200E


CEFL - "Večiti derbi" na "Čika Dači" - Sportske.net\nCEFL - "Večiti derbi" na "Čika Dači"\nPosle sjajnog "večitog derbija" na Adi Ciganliji, gde su propustili priliku da dođu do pobede u poslednjim trenucima, Divlji veprovi imaće novu šansu da savladaju velike rivale, beogradske SBB Vukove, u subotu, od 15.30 sati, na stadionu "Čika Dača", u susretu 4. kola Sportklub CEFL lige.\nU prvom ovosezonskom duelu Beograđani su tesno slavili (17:16). Bio je to i debi za mnoge igrače u oba tabora, poput kvoterbeka Kragujevčana, Ajka Vitakera, od koga se u ovoj sezoni dosta očekuje.\n"Verujem da smo sveukupno odigrali dovoljno dobro i da smo zasluženo došli u priliku da pobedimo u poslednjim sekundama. Zadovoljni smo kako se naš plan igre pokazao u meču, ali smo u napadu morali da iskoristimo šanse kada smo ulazili u crvenu zonu. Što se odbrane tiče, bili smo veoma dobri s obzirom da oni postižu prosečno oko 35 poena. Uvek ima prostora za poboljšanje u specijalnim timovima, kao i napadu i odbrani" smatra Vitaker.\nVođa napada Wild Boarsa dodao je da očekuje pobedu i pozvao navijače da dođu u što većem broju.\n"Verujem da sve zavisi od nas i ako se mi nadamo trijumfu, na pola smo puta da ga i ostvarimo. Imali smo sjajne treninge i pripremali se najbolje što smo mogli kako bismo iz ovog susreta izašli kao pobednici. Ovaj meč je jako bitan za nas. Svestan sam koliko je veliko rivalstvo između ova dva tima, a kako stoje stvari na tabeli, pobeda bi mogla da nam donese finale u Kragujevcu. To je nešto što svi u klubu priželjkujemo za sebe, navijače i grad. Fokusirani smo i puni samopouzdanja za ono što radimo. Jedan tim, jedna misija" zaključio je Vitaker.\nKarte za ovu utakmicu, po ceni od 100 dinara, moći će da se kupe na ulazu na stadion.


Kako najmlađi podnose vrućine – šta roditelji treba da znaju - Izazov\nRadio-televizija Srbije\t 24. juna 2021. 09:00\nPredsednik Udruženja pedijatara Srbije prof. dr Georgios Konstantinidis rekao je za RTS da su deca osetljivija na visoke temperature i da lakše podležu negativnim efektima toplote sunca i da su skloniji sunčanici i pregrevanju.\nGovoreći o boravku dece i mladih u klimatizovanom prostorijama, Konstantinidis je rekao da razlika u temperaturi ne bi trebalo da bude veća od pet do deset stepeni, ali i da je ponekad nemoguće napraviti idealnu razliku u temperaturi.\nKada je reč o putovanjima, predsednik Udruženja pedijatara Srbije je rekao da bi, kao i kod odraslih, trebalo izbeći putničku dijareju i da se savremena medicina sve više bazira na prevenciji i dobrom odabiru probiotika.\nPreporuke za vakcinaciju dece od 12 do 15 godina\nGovoreći o vakcinaciji dece protiv koronavirusa, Konstantinidis je naveo da je Udruženje pedijatara donelo preporuke za vakcinaciju dece od 12 do 15 godina i da su te preporuke prihvatili Nacionalna agencija za imunizaciju i Institut "Batut".\n"Mi smo u dogovoru sa njima formirali konačne smernice i one podrazumevaju da sva deca koja su u riziku, odnosno koja imaju neku tešku hroničnu bolest, odnosno komorbiditet, koja su u riziku da dobiju težak oblik kliničke slike korone, treba da prime vakcinu. To su onkološki, imunološki pacijenti, sa metaboličkim bolestima", kazao je Konstantinidis.\nNaglasio je da su preporučili da, prema iskustvu iz pandemije, sva gojazna deca prime vakcinu, pošto se kod njih razvijala najteža klinička slika.\n"Dakle, u riziku, ja bih rekao, obavezno. Kad se putuje, preporuka, a svi drugi – bilo bi dobro. To je u skladu sa aktuelnim svetskim stavovima koji su trenutno na medicinskom tržištu", poručio je Georgios Konstantinidis.\nDodao je da je za decu u riziku za vakcinaciju potrebna saglasnost lekara subspecijaliste koji vodi osnovnu bolest, a da zdrava deca ne treba da idu na neke posebne preglede, već da se pregledaju kao za svaku vakcinu, uz saglasnost roditelja.\nPodsetio je da je za decu isključivo registrovana vakcina koju proizvode "Fajzer" i "Biontek".


Nezaposleni socijalni radnici mogu odmah da dobiju stalni posao u Nišu i na jugu Srbije, jer ima slobodnih radnih mesta, a nema nijednog na birou.\nNa evidenciji Nacionalne službe za zapošljavanje u celoj Srbiji je 137, a Beogradu 73 nezaposlena socijalna radnika.\nU Centru za porodični smeštaj i usvojenje u Nišu Ivana Toković je jedina socijalna radnica, tako da je pretrpana poslom jer osim redovnih poseta hraniteljima mora da procenjuje sve potencijalne hraniteljske porodice.\n- Osim mojih redovnih porodica o kojima brinem, moram da budem uključena i u sve redovne i vanredne procene za potencijalne hranitelje jer je neophodno mišljenje socijalnog radnika. To znači da moram da radim s više od 400 porodica.\nMnogo je posla, zaista sam pretrpana - priča socijalna radnica, koja je trenutno na trudničkom bolovanju.\nNišlijka Bojana Pešić, diplomirani psiholog koji na posao čeka više od pet godina, kaže da je htela da postane socijalni radnik, ali da nije imala mogućnost da se školuje u Beogradu.\n- Zaista mi je žao, jer sad bih mogla da biram posao, a ne da čekam na birou. Nikoga nije briga što sam bila odličan student - priča tužnim glasom Bojana.\nDirektorka Centra za porodični smeštaj Violeta Blagojević kaže da imaju ogroman problem s nedostatkom socijalnih radnika u Nišu i svim opštinama na jugu i jugoistoku Srbije.\nU prestonici ima najviše socijalnih radnika bez posla, pa Ministarstvo za rad i socijalnu zaštitu planira da ih motiviše da se zapošljavaju u manjim gradovima.\n- U tim manjim lokalnim zajednicama siguran sam da ima i praznih stanova, gde bi mogli eventualno obezbediti stan radnicima iz Beograda - tvrdi Laslo Čikoš iz Ministarstva.


Kafane Beograd ~ Kafane u Beogradu ~ online rezervacije kafana\nOdređene kafane Beograda su jedan od zaštitnih znakova grada. Te kafane su poznate po svojim boemima, poznatim piscima, muzičarima ili političarima koji su u ranijim vremenima svoje velike poslove ugovarali baš u takvim kafanama. Takve kafane Beograda i dan danas postoje kao obeležje jednog vremena i one su baš onakve kakve su nekada bile. U Beogradu se u poslednje vreme povećao broj svih vrsta kafana, od onih najstarijih i autentičnih, do modernijih i urbanijih kafana. Možete otići na veče starogradske muzike, ali i na veče poslednjih hitova današnje narodne muzike. Prednost Beograda je ta što uvek imate mogućnost izbora. Kada su u pitanju kafane Beograda izbor je zaista veliki, a mi vršimo selekciju najboljih, zato nas redovno pratite i uvek ćete biti u toku sa svim dešavanjima.


Veliki broj Leskovčana u vožnji bickala sa gradonačelnikom - Dnevnik Juga\nPočetna / DOGAĐAJI / Veliki broj Leskovčana u vožnji bickala sa gradonačelnikom\nSrdjan Stamenkovic 30/06/2019\tDOGAĐAJI, DRUŠTVO, Leskovac Ostavi komentar\nGradonačelnik Leskovca dr Goran Cvetanović i predsednik Skupštne grada Aleksandar Đurović predvodili su danas veliku kolonu bisiklista koji su od centra grada do Fabrike za prečišćavanje otpadnih voda vozili bicikle.\nGradonačelnik Leskovca dr Goran Cvetanović poželeo je svim vozačima prijatnu vožnju i tom prilikom istakao:\n„Veoma mi je drago što ste došli u ovolikom broju. Prethodne godine okupili smo se na istom ovom mestu i krenuli put Bogojevca na prvu organizovanu „Vožnju bicikala sa gradonačelnikom. Tadašnja akcija bila je jedinstvena u našem gradu, izazvala je brojne pozitivne reakcije i bila veoma posećena. Iz tog razloga poželeli smo da i ove godine organizujemo jedno lepo druženje koje će nam, nadam se, ostati u lepom sećanju – rekao je gradonačenik Leskovca.\n-Današnja vožnja bicikala je rekreativnog karaktera, naš je cilj promocija biciklizma, a pre svega zdravog načina života i očuvanja životne sredine. Rekreativci će biti u prilici i da bliže upoznaju kutak našeg grada koji ćemo obići današnjom rutom => Leskovački kulturni centar – Fabrika za prečišćavanje otpadnih voda u Bogojevcu i nazad – dodao je gradonačelnik Cvetanović istakavši da se nada da će ova akcija biti podstrek drugima da promovišu zdrav način života kroz slične, a mi ćemo se truditi da nastavimo sa ovakvim druženjima, da nam ova vožnja postane tradicija.\nU vožnji je učestvovalo oko 500 biciklista, među kojima su pored, gradonačelnika dr Gorana Cvetanovića i predsednika skupštine Aleksandra Đurovića, koji su predvodili kolonu, učestvovali i predstavnici Lokalne samouprave, direktori javnih preduzeća i institucija.\nUčesnici su na kraju vožnje imali priliku da se okrepe u krugu Postrojenja za prečišćavanje otpadnih voda u Bogojevcu. Biciklistima je rukovodstvo JP „Vodovod“ pružilo priliku da obiđu postrojenje.\nTagovibicikle biciklisti Gradonacelnik vožnja\nPrethodni Petlje„Leskovac jug” i „Brestovac” sutra počinju sa radom\nSledeći Lazar Spasić novi trener Košarkaškog kluba Zdravlje Leskovac


Uložena žalba na presudu Mevlidu Jašereviću - Klix.ba\nŽalili se odbrana i Tužilaštvo BiH Uložena žalba na presudu Mevlidu Jašereviću\nŽalili se odbrana i Tužilaštvo BiH\nUložena žalba na presudu Mevlidu Jašereviću\n28.1.2013. u 15:06\nTužilaštvo BiH i odbrana Mevlida Jašarevića uložili su žalbe na prvostepenu presudu Suda BiH kojom je optuženi osuđen na 18 godina zatvora za napad na američku Ambasadu u Sarajevu 28. oktobra 2011. godine.\nAdvokat Senad Dupovac, koji zastupa Jašarevića, rekao je Srni da je žalbu podnio prije roka, koji je istekao danas, ali da njeno razmatranje ne očekuje prije maja. "Bez obzira što je to pritvorski spis, to neće ići tako brzo", smatra Dupovac.\nOn je pojasnio da Apelaciono vijeće mora provjeriti dosta izjava i podataka iz obje žalbe, te da će Vijeće svaki dokaz, izjavu i nalaz vještaka podrobno izanalizirati.\nPortparol Tužilaštva BiH Boris Grubešić rekao je Srni da se žalba tužilaštva odnosi na oslobađajuće presude Emrahu Fojnici i Munibu Ahmetspahiću.\nJašarević je osuđen jer je 28. oktobra 2011. godine pucao na zgradu Ambasade SAD u Sarajevu, kada je ispalio 105 metaka i teško ranio jednog policajca.\nPredsjedavajući Sudskog vijeća Branko Perić je tokom izricanja presude 6. decembra prošle godine naveo da je nesporno utvrđeno da je Jašarević počinio krivično djelo terorizma.\nIstovremeno, drugooptuženi Emrah Fojnica i trećeoptuženi Munib Ahmetspahić su, zbog nedostatka dokaza, oslobođeni optužbi za pripadnost terorističkoj grupi, odnosno inkriminacija u vezi sa učestvovanjem u pripremi terorističkog čina i uklanjanju dokaza.\nPerić je rekao je da je u pogledu optužbi Fojnice i Ahmetspahića sve ostalo na nivou indicija, te da nije izveden nijedan dokaz koji potvrđuje pomenutu kvalifikaciju.\nNakon susreta 0\nSutra u Mostaru 16\n1h 22min 13


Nastavljeni radovi na sanaciji saobraćajnice u ulicama Trebevićka i Ljubljanska - Akta.ba\n08.03.2021. 14:24 / Izvor: Akta.ba\nNakon dužeg vremenskog perioda nastavljeni su radovi na sanaciji saobraćajnice u ulicama Trebevićka i Ljubljanska na području Općine Novo Sarajevo.\nKrajem 2020. godine izveden je dio radova na sanaciji saobraćajnice od granice sa Općinom Centar u dužini oko 550 metara, te je zbog nadolazećeg zimskog perioda preostala dionica dužine od oko 210 metara, koja se završava na spoju ulica Ljubljanska i Put Mladih Muslimana.\nRadovi na preostaloj dionici podrazumijevaju kompletno uklanjanje postojeće kolovozne konstrukcije sa tamponskim slojem i ugradnja novog asfaltnog kolovoza sa nivelacijom postojećih poklopaca slivnika i revizionih okana postojećih instalacija u trupu saobraćajnice.\nBudući da se radi o saobraćajnici sa veoma velikim intenzitetom saobraćaja predstavnici izvođača radova, firme DEMUS d.o.o., predložili su i od Ministarstva saobraćaja KS dobili odobrenje da radove izvode iza 23:00 sata, odnosno u periodu policijskog sata, da bi se radovi izvodili što brže i da ne bi dolazilo do formiranja gužvi u saobraćaju.\nProjekat se realizira zajedničkim sredstvima Direkcije za puteve Kantona Sarajevo i Općine Novo Sarajevo, a vrijednost ugovora je oko 185.000 KM.


Više od 200.000 potpisa za izlazak Austrije iz EU - 03.07.2015, Sputnik Srbija\nAustrijska građanska incijitiva i peticija koju je od 24. juna do 1. jula potpisalo 262.000 građana predviđaju mogući izlazak iz okrilja EU. Inicijatorka ove... 03.07.2015, Sputnik Srbija\n21:15 03.07.2015 (Osveženo: 16:39 09.08.2016)\n© Fotolia / Kristina AfanasyevaZastava Austrije\nStanovnici Austrije su pre svega nezadovoljni poskupljenjem prehrambenih proizvoda, visokom stopom nezaposlenosti i time što Brisel konstantno pruža podršku velikim korporacijama.\nInicijatorka ove peticije Inge Raušer rezultat peticije smatra velikim uspehom.\n24 Jun 2015, 10:22\n„Nakon prebrojavanja potpisa može se reći da je ova peticija druga po uspehu, u poslednjih 10 godina i to uprkos medijskom bojkotu i birokratskim preprekama“, istakla je ona u intervjuu za Sputnjik.\nAustrijska građanska inicijativa u svom programu navodi 12 glavnih razloga za izlazak te zemlje iz EU, ali se tokom potpisivanja peticije insistira na svega tri.\n„Posle izlaska bi nam svima bilo mnogo bolje. I ekonomski i ekološki i u smislu demokratije“, rekla je ona, navodeći da u peticiji nisu navedene sve po njima važne tačke, kako bi ljudima bilo jednostavnije da shvate koji su njihovi ciljevi.\nOna je istakla i da je cilj peticije da se korak po korak dođe do održavanja referenduma na kojem bi se građani izjašnjavali o mogućem izlasku iz EU.\nOdgovarajući na pitanje da li bi i druge evropske države mogle slediti primer Austrije, Raušnerova nije želela bilo šta da prejudicira, naglasivši da bi druge države trebalo da donesu sopstvene odluke.\n„Ipak, mislim i da evro, koji je u osnovi bio svojevrsni eksperiment EU, neće dugo živeti. Osim toga, južne i severne države se umnogome razlikuju… Situacija u Portugaliji, Španiji i Italiji ne deluje baš najbolje“, rekla je ona, dodajući da će svima biti bolje kada države budu izašle iz EU i počele da sprovode sopstvene odluke, rekla je Raušerova.\n„Ne mislim da je Austrija neki poseban slučaj, već da je to sudbina svih država EU“, izjavila je dodajući da bi krajem avgusta parlament trebalo da raspravlja na ovu temu.


Vreme 1191 - Turska – Balkanska igra: Bese nekad mir u zemlji, mir u svetu\nTurska – Balkanska igra >\nBeše nekad mir u zemlji, mir u svetu\nDok republikanska opozicija kritikuje zapaljivu retoriku Tajipa Erdogana, on nastupa sa pozicije vladara rastuće vojne i ekonomske sile, raskršatajući sa nekadašnjim motom Kemala-paše Ataturka "mir u zemlji, mir u svetu"\nPrizrenska izjava Redžepa Tajipa Erdogana – "Ne zaboravite, Turska je Kosovo, a Kosovo je Turska" – svakako nije ni prvi, a mislim, ni poslednji put, da aktuelni turski premijer na ovakav način, euforično i zapaljivo, govori o Balkanu. Za potpunije razumevanje, ovu izjavu valja staviti u širi kontekst koji bi obuhvatio nekoliko elemenata: suštinski loše odnose Turske i Evropske unije, glib u kojem se na Bliskom istoku našla politika Ankare "nula problema sa susedima", kao i zastoj u rešavanju sve aktuelnijeg kurdskog pitanja u samoj Turskoj.\nU odnosu na turska unutrašnjopolitička previranja i predstojeće lokalne i predsedničke izbore, Erdoganova nedavna izjava o pokojnom Aliji Izetbegoviću – da je jedan od najvećih državnika 20. veka – i "prisvajanje" Kosova i Metohije u Prizrenu, suštinski predstavljaju još jednu potvrdu raskida vladajuće Partije pravde i razvoja (AKP) sa onom politikom Turske koju je ustanovio i vodio njen osnivač i prvi predsednik Kemal-paša Ataturk. Ataturkov, u praksi dosledno primenjivan, moto "Mir u zemlji, mir u svetu", zamenila je unutrašnja reislamizacija, koja se kroz agresivne javne nastupe i te kako ispoljava u spoljnopolitičkoj ravni.\nOvakve izjave premijera Erdogana nikako ne treba posmatrati kao provokaciju upućenu samo našoj zemlji, odnosno privremenim institucijama u Prištini. Poznajući spoljnopolitička razmišljanja turskog lidera, one su, na prvom mestu, svojevrsna rukavica bačena u lice Evropskoj uniji, odnosno njenoj najuticajnijoj zemlji Nemačkoj. Opravdano isfrustrirana zastojem u evropskim integracijama, odnosno odbacivanjem od strane ovoga kluba zemalja, (od kojih većina u poslednjih deset godina ima daleko manje uspešnu ekonomiju i daleko sporiji razvoj nego Turska), zvanična Ankara koristi svaku priliku da Brisel i Berlin podseti na svoje postojanje. Ne možemo, sa druge strane, da isključimo ni mogućnost da je, u projekciji sopstvene moći i uticaja, turski premijer nezadovoljan što njegova zemlja, za razliku od Berlina, Moskve i Vašingtona, ne igra nikakvu ulogu u dijalogu Beograda i Prištine.\nKRAH NA BLISKOM ISTOKU: Posle kraha turske spoljne politike na Bliskom istoku, koja se od parole "nula problema sa susedima" izmetnula u "nula prijatelja među susedima", Balkan je, sve do prizrenske izjave, za vladajuću partiju u Ankari mogao da bude dobra prilika da se uhvati vazduh ispumpan brojnim udarcima koje je Turska primila na istočnoj strani. Sirijska kriza, u kojoj je zvanična Ankara, takođe odbacujući načela Ataturka, a rukovodeći se na prvi pogled isključivo verskim motivima, nedvosmisleno stala na jednu stranu, našla se u središtu turske unutrašnje politike. Činjenica da u ovom trenutku, prvi put u novijoj istoriji, Turska zbog svoje spoljne politike nema ambasadore u Damasku, Kairu i Tel Avivu, može predstavljati laku metu za protivnike vladajuće AK partije i njenog predsedničkog kandidata.\nVažno je na ovom mestu osvrnuti se i na činjenicu da je Erdoganova prizrenska izjava izazvala određene polemike u samoj Turskoj. Opoziciona (Ataturkova) Republikanska narodna partija i dobar deo intelektualne javnosti odavno osuđuju ovakvu retoriku u spoljnopolitičkim nastupima svog premijera. Još češće turska štampa ruglu izvrgava Erdoganovog ministra inostranih poslova Ahmeta Davutoglua, svojevrsnog ideologa ove politike. Poslednjom izjavom turskog premijera, lako je pretpostaviti, ne može biti zadovoljan ni umereni predsednik Turske Abdulah Gul, koji je, prvo kao ministar spoljnih poslova, a zatim u ulozi šefa države, mukotrpnim i strpljivim delanjem presudno uticao na politiku Ankare prema Balkanu u poslednjoj deceniji. Predsednik Gul je, upravo svojim odmerenim nastupima, u najvećoj meri bio zaslužan za onaj deo imidža Turske u našem regionu koji se može okarakterisati kao pozitivan.\nNa samom kraju, za srpsku javnost biće veoma interesantno da sazna koje će to konkretne poteze i mere, povodom izjave turskog premijera, povući aktuelna vlada Srbije, pošto diplomatskim kanalima dobije objašnjenje od zvanične Ankare. Ovako provokativne izjave turskog premijera, na koje zvanični Beograd ovoga puta sa pravom nije ostao uzdržan, lako bi mogle da predstavljaju ozbiljan povod za obostrano preispitivanje sveukupnih srpsko-turski odnosa. Najavljeno zamrzavanje učešća u trilateralnim samitima neće imati efekta sve do 2014. godine, za kada je dogovoren sledeći susret na vrhu. Pitanje svih pitanja jeste – ko će, ako do sarajevskog samita uopšte dođe, na njemu govoriti u ime Turske? Redžep Tajip Erdogan, Abdulah Gul ili neko treći?\n(Bivši ambasador Srbije u Turskoj i predsednik spoljnopolitičkog odbora DS-a.)\nItalija – Franko Fratini, savetnik Vlade Srbije >\nMakedonija – Medijski tamni vilajet >\nZbogom demokratijo, pokoj ti duši\nEngleska – Prvi srpski investicioni forum >


Austrija se priprema za mogući "Blekaut" - Glas Srpske\nTanjug 28.09.2021 10:14\nBEČ - Austrija se, iz predostrožnosti, priprema za mogući "blekaut", odnosno nestanak snabdevanja strujom u zemlji.\nMinistar unutrašnjih poslova Karl Nehamer potpisao je sa upravom kompanije koja upravlja mrežom visokog napona APG sporazum o saradnji.\nSporazum predviđa da policija dva sata prije pojave problema u domaćoj mreži dobije upozorenje, kako bi mogla da se pripremi za nestanak struje u zemlji. Mreža za snabdjevanje strujom uključenjem sve većeg udjela obnovljivih izvora energije postaje podložniji oscilacijama, a tako i prekidima.\nRadi stabilizacije mreže je APG ponovo zaključila ugovore sa elektranama na gas, kako bi mogla da ubacivanjem struje iz tih postrojenja stabilizuje mrežu. Ove godine to je već učinila 160 puta. Iskustvo APG pokazuje da "Blekaut" može biti savladan za deset sati, a može trajati najduže do 30 sati.\nBorelj: Dijalog Beograda i Prištine jedini put naprijed


Advokati u subotu ponovo na ulici, protestuju za prava građana koji iz fotelja gledaju sopstvenu propast | Luftika\nAdvokati su za subotu najavili novi protest u Beogradu, povodom izmene stava Vrhovnog kasacionog suda o naplati troškova obrade bankarskih kredita, nezadovoljni što su njihovi zahtevi ignorisani nakon prethodnog protestnog okupljanja ispred zgrade najviše sudske instance u Srbiji.\nAdvokati upozoravaju na rušenje pravnog sistema jer je država, kako kažu, poklekla pred korupcijom i krupnim kapitalom te ističu da je pravda proterana iz naše zemlje.\nPod parolom „Ni korak nazad“ advokati pozivaju građane da im se pridruže jer je ovo pre svega borba za njihova prava, kao i budućnost države.\nPoverenje u sve nekada cenjene profesije urušeno je i vlast upravo na krilima takve društvene atmosfere uspeva da menja zakonske akte naručene od strane različitih interesnih grupa. Jedinstvo srpskog naroda je na ’veštačkom disanju’ i upravo zbog toga se na protestima protiv ugrožavanja elementarnih prava građana, poput prava na čist vazduh i životnu sredinu, protiv kršenja Ustavnih prava ili u ovom slučaju bankarskog ugnjetavanja okuplja izrazito mali broj građana i udruženja.\nAdvokati apeluju na sunarodnike da im se pridruže u ovoj borbi jer su sve ’crvene linije’ pređene.\n– Ne možemo sami, potrebna nam je podrška.Uspeli smo da zaustavimo prva dva pokušaja, ali desilo se ono što biti ne može – sudstvo je palo, sistem je narušen. Neću čekati da neko drugi umesto mene pokuša da se odupre bankarskom lobiju. Izlazim na ulicu zbog narušene pravne sigurnosti, vladavine prava i nezavisnosti sudstva. Tačno je da je ovo moj posao, tačno je da zarađujem zastupanjem na sudu, ali neću moći da vam pomognem ukoliko sami sebi ne želite da pomognete. Danas su bankarski predmeti, sutra je bilo šta drugo. Srbija nije na prodaju – piše advokat Milenković na Fejsbuku uz više nego jasnu poruku “ne gledaj iz fotelje, izađi na ulicu”.\nNisu samo advokati iz Beograda podigli glas, već i iz ostalih gradova Srbije. Takođe, mnoge kancelarije nemaju klijente koji su u sporovima protiv banaka, ali izlaze na proteste svesni da je ovo pravni skandal i presedan nakon koga više ne postoji pravna sigurnost i izvesnost jer su građani i zvanično obespravljeni.\nOvo je treći pokušaj krupnog kapitala i bankarskog lobija da osujete građane Srbije u ostvarenju njihovih prava, nakon neuspele namere da se to učini izmenom i dopunom Zakona o parničnom postupku, kao i donošenjem autentičnog tumačenja Zakona o obligacionim odnosima.\nAdvokatska komora Beograda (AKB) u svom zvaničnom saopštenju optužuje VKS da krši sopstveni pravilnik o radu, kao i sam Ustav Srbije jer nema ovlašćenja da “svojim stavovima uspostavlja i ukida pravo građana da u sudskom postupku zaštite svoja zakonska prava i ne može svojim stavovima kršiti princip jednakosti pred zakonom i dovoditi građane u neravnopravan položaj”.\nUpravni odbor AKB nema dileme da su stavovi VKS “naručeni” i doneti pod nedozvoljenim uticajem bankarskog sektora što iz perspektive vladavine prava ocenjuju odrednicom – poražavajuće.\n– Uloga advokature jeste da upali alarme u situaciji kada se potkopavaju temelji pravnog poretka i narušava pravna sigurnost građana. Zabrinjavajuće je što to čini najviši sud u zemlji čija bi uloga trebala da bude zaštita vladavine prava – navodi se između ostalog u saopštenju AKB.\nPorazno je, međutim, da je u toku prethodnog protesta bilo samo nekoliko stotina advokata i nezadovoljnih građana jer broj onih koji su ovakvim izmenjenim stavovima VKS ugroženi od strane bankarskog interesa meri u stotinama hiljada. Gde su svi ti ljudi, pitanje je na koje za sada nema odgovora.\nOd kada je započela pandemijska histerija građani Srbije suočili su se ne samo sa izazovom ovog nesvakidašnjeg virusa, već i sa ekstremnim zagađenjem vazduha, sa otimanjem reka, sa bojazni od ekocida kroz eksploataciju litijuma kompanije Rio Tinto, ali i sa odmazdom banaka zbog povraćaja novca, kroz sudske presude, koji su prethodno nezakonito naplaćivale svojim klijentima.\nNarod je i dalje duboko anesteziran iako se nalazimo uoči izborne godine kada je po pravilu svaka vlast najranjivija jer ne sme sebi da dozvoli beskrupulozno zadiranje u prava onih koji su im vlast i omogućili.\nNakon što je nedavno predsednik države zatražio od ministra Vulina da povuče predlog novog zakona o policiji i time ponovo ispao ‘opštenarodni spasitelj’, jasno je da se koristi svaka, pa i najmanja šansa, da se ispromoviše jedan čovek pred vrlo važnu 2022. godinu.\nUkoliko se donošenje ovakvih pogubnih odluka i zakona svesno odloži za period nakon izbora, ne treba sumnjati da će svi ovi predlozi zasigurno ozakoniti, sa još manjim otporom i potencijalom da se oni spreče. Zbog toga je jasno da se osionost režima mora zaustaviti njihovim izbornim padom, visokom izlaznošću građana uz koju napredna vlast nema apsolutno nikakvu šansu da donosi klijentelističke odluke protiv interesa sopstvenih građana. Svakako da je to prvi korak, a onda se građanska budnost mora zadržati jer nakon toga tek treba da usledi borba za uspostavljanje pravne države i nezavisnih institucija.\nDržavljani Srbije, preostali u matici, više nemaju taj luksuz da se pozivaju na apolitičnost jer će nastavak prakse okretanja glave dovesti do toga da se ista ta glava više ne nalazi na njihovim ramenima jer samovolja očigledno nema nameru da prestane. Oni koji svoj hleb zarađuju u inostranstvu i navodno ne zavise od ovdašnjih prilika, takođe moraju razmisliti da li će imati čemu da se vrate ukoliko se svi planovi režima sprovedu u delo.\nNovi protest advokata zakazan je za subotu 2. oktobra u 14 časova ispred Ustavnog suda.\nAdvokati ponovo na ulici zbog neustavnog nacrta Zakona, poruka za profesora Bodirogu: „Pali ste ispit profesore!“\noznakeadvokatska komora beograda bankarski lobi ni korak nazad protest advokata trošak obrade kredita ustavni sud vrhovni kasacioni sud


open source Archives - Zaštita Podataka\nMicrosoft OS i Word postali open-source\n30/04/2014 bbubanjaIstorija informatikeMicrosoft, ms word, ms-dos, open source\nIako ova vest zvuči neverovatno, istinita je. Naravno, ne radi se o novim verzijama operativnog sistema i popularnog tekst procesora, već o MS-DOS-u i prvoj verziji MS Worda.\nU saradnji sa Muzejom računarske istorije iz Silikonske doline, Microsoft je objavio izvorni kod za MS-DOS 1.1, MS-DOS 2.0 i Word for Windows 1.1a. Ova tri proizvoda su verovatno najvažniji programi koje je Microsoft ikad proizveo. MS-DOS je ovoj kompaniji obezbedio vodeću poziciju na IT tržištu, a Word for Windows je napravio neočekivano dobar uspeh i zahvaljujući njemu, Microsoft je odlučio da napravi MS Office paket koji mu je generisao milijarde dolara zarade.\nMožda može da se postavi pitanje zašto bi nekome danas bio interesantan kod softvera od pre nekoliko decenija? Jedna od prvih stvari koja nam pada na pamet je edukativna svrha. Za početak, MS-DOS 1.1, dakle ceo operativni sistem, zauzimao je samo 12 KB radne memorije. Pisan je u Asembleru i odlično je dokumentovan, što može da bude od velike pomoći studentima na univerzitetima koji se bave programiranjem u ovom jeziku.\nProgramski kod za Word for Windows 1.1a je daleko kompleksniji. Pisan je u C-u i predstavlja prekretnicu kada su programi sa WYSIWYG (What You See Is What You Get) interfejsom prevladali tekstualne programe pisane za DOS.\nU oba slučaja, izvorni kod je dostupan za edukativne i nekomercijalne svrhe. Polisa pod kojim je obezbeđen pristup izvornom kodu dozvoljava njegovo izučavanje i menjanje po želji, ali ne i dalje distribuiranje izmenjenog koda. Ostaje samo nejasno da li će znanje stečeno na proučavanju ovih Microsoftovih programa smeti da se primeni na razvoju nekog drugog programa – na primer na izradi nekog drugog tekst procesora. Sa druge strane, u pitanju je kod od pre tri i po decenije, tako da sumnjamo da će Microsoft da troši vreme i resurse da juri one koji prekrše polisu – da je tako, najverovatnije ne bi ni objavljivali izvorni kod ovih programa.


Nariškin u Beogradu, Nikolić u Moskvi\nRuska strana htela da čuje poziciju Srbije u vezi sa bombardovanjem Sirije\nJedini razlog za posetu Sergeja Nariškina Beogradu vidim u tome da je ruska strana htela da čuje kakva je pozicija Srbije u vezi sa bombardovanjem Sirije, kaže za Radio Slobodna Evropa nekadašnja ambasadorka Srbije u Moskvi Jelica Kurjak.\nU istom danu kada je direktor Spoljne obaveštajne službe (SVR) Rusije razgovarao u Beogradu sa predsednikom Srbije Aleksandrom Vučićem, bivši predsednik Srbije, a sada predsednik Nacionalnog saveta za koordinaciju saradnje sa Rusijom i Kinom, Tomislav Nikolić u Moskvi razgovara sa potpredsednikom Vlade Rusije i kopredsednikom srpsko-ruskog Međuvladinog komiteta za trgovinu, ekonomsku i naučno-tehničku saradnju Dmitrijem Rogozinom.\nKurspahić: Ruski 'trojanski konji' na Balkanu\nVučić i Nariškin razgovarali su o bezbednosnoj situaciji u regionu Balkana, Evrope i sveta i dogovorili su nastavak saradnje i aktivnosti u obaveštajnom i bezbednosnom sektoru, saopšteno je iz pres službe predsednika Srbije.\nRuska obaveštajna služba bila je nešto detaljnija saopštavajući da su Nariškin i Vučić razmotrili međudržavne odnose i aktuelne međunarodne probleme.\n"Strane su ocenile da je neophodno poštovanje međunarodnog prava u rešavanju regionalnih sukoba i naglasile poziciju Rusije i Srbije o neophodnosti da sve članice UN bez izuzetka dosledno poštuju Povelju UN", navodi se u saopštenju.\nAleksandar Vučić i Sergej Nariškin\nTakođe je navedeno da je istaknuta neophodnost saradnje SVR i srpske Bezbednosno-informativne agencije (BIA) u borbi protiv međunarodnog terorizma i novim pretnjama i izazovima.\n"Koliko je meni poznato, odnosno bilo je u našim novinama, da je predsednik Vučić izjavio da je Srbija protiv upotrebe hemijskog oružja, ali da ćemo ostati neutralni. Imajući u vidu da je od snaga koje su atakovale Siriju, Rusija zajedno sa drugim zemljama, Sirijom, Turskom, Iranom, na neki način, posredno optužena da je upotrebila hemijsko oružje, onda je prirodno bilo da ruska strana dobije jasan i precizan odgovor koja je zvanična pozicija Srbije", kaže za RSE Jelica Kurjak.\nPredsednik Srbije Aleksandar Vučić je, podsetimo, u nedelju u razgovoru sa američkim ambasadorom Kajlom Skatom o situaciji u Siriji posle vazdušnih udara SAD, Velike Britanije i Francuske na tu zemlju, rekao da Srbija osuđuje upotrebu hemijskog oružja bilo gde u svetu, ali da, kao teritorijalno mala zemlja, ne želi da se meša u odnose velikih sila. Skat je pozvao Srbiju da pruži punu podršku istrazi koju sprovodi Organizacija za zabranu hemijskog oružja, i rekao da su koalicioni napadi 14. aprila bili neophodni, srazmerni i opravdani, kao i da su imali za cilj da spreče dalje užase koje izaziva hemijsko oružje.\nVazdušni napad na Siriju izveden je pošto su zvaničnici SAD, Velike Britanije i Francuske naveli da su prikupili dokaze da je sirijska vojska koristila hemijsko oružje prošlog vikenda u istočnoj Guti.\nKada su u pitanju razgovori ruskih sa srpskim zvaničnicima jedna od nezaobilaznih tema je i status Rusko-srpskog centra za vanredne situacije u Nišu za koji Moskva očekuje da dobije diplomatski status, dok zapadne zemlje, poput Sjedinjenih Američkih Dražava, smatraju da takav status nije neophodan za poslove centra sa humanitarnom aktivnošću.\nNariškin je tokom prethodne posete Srbiji u maju 2014. godine, tada kao predsednik ruske Državne dume, rekao za RTS da ne očekuje nikakva neprijatna iznenađenja u odnosima sa Beogradom.\nNariškin, koji je na čelo Spoljne obaveštajne službe došao nakon poslednjih parlamentarnih izbora u Rusiji održanih u septembru 2016. godine, u Beogradu se sastaje i sa predsednicom Skupštine Srbije Majom Gojković i patrijarhom Srpske pravoslavne crkve Irinejom.\nUloga Nikolića u srpsko-ruskim odnosima\nDok Vučić sa Rusima razgovara o međunarodnoj politici, Tomislav Nikolić, koji je od završetka predsedničkog mandata na čelu Nacionalnog saveta za koordinaciju saradnje sa Rusijom i Kinom, razgovara u Moskvi sa potpredsednikom Vlade Rusije Dmitrijem Rogozinom o, kako je sam najavio, pokretanjukonkretnih projekata iz oblasti tehnoloških inovacija kao i drugih oblasti u kojima je moguće unaprediti privrednu saradnju dve zemlje u skladu sa Deklaracijom o strateškom partnerstvu.\nEkonomski novinar Dimitrije Boarov ne pridaje veliki značaj poseti Nikolića Moskvi i njegovim razgovorima sa Rogozinom.\nRusija relativno malo investira u biznis u drugim zemljama: Dimitrije Boarov\n"Naravno, Nikolić ostaje izvesni rezervni ruski priključak za Srbiju, ali mislim da i ruska strana zna da on nije od nekog naročitog značaja u odlučivanju o poslovima Srbije i u tom smislu ne verujem da on može dati neki ozbiljniji doprinos razvoju ekonomske saradnje", kaže Boarov navodeći da Rusija ima dosta svojih ekonomskih problema i da je poznato da relativno malo investira u biznis u drugim zemljama.\nRusija je ekonomski prisutna u Srbiji pre svega preko "Gasprom njefta" koji poseduje 56,15 % akcijskog kapitala Naftne industrije Srbije, zatim preko prometnika naftnih derivata "Lukoil", koji navodi da je drugi po broju benzinskih stanica na srpskom tržištu, te "Sberbanke".\nINFOGRAFIKA: Ko investira više u Srbiju, EU ili Rusija?\nRusija ima interesa u energetskom sektoru kada je u pitanju Srbija, kaže Boarov.\n"Ali očigledno ne mogu da se odluče ili postoje neke druge prepreke sa naftom koja se crpi u Srbiji. Tu je horizont kratak, još možda godinu, dve. Ali oni stalno razmišljaju da li da u Srbiji izgrade neke gasne elektrane koje bi prodavale struju na evropskom tržištu. Međutim, i taj posao je prilično neizvestan jer je proteklih godina paralelno sa padom cena sirove nafte pala i cena električne energije u međunarodnom prometu. A sa druge strane, elektroenergija i nije roba koja često prelazi granice jer većina zemalja pokušava da bude samodovoljna", navodi Boarov.\nRobna razmena Rusije i Srbije\nEU je daleko najveći trgovinski partner, pružalac finansijske pomoći, investitor i donator Srbije, rekao je šef Delegacije EU u Beogradu Sem Fabrici povodom januarske konferencije "EU-Srbija 2018: investicije, rast i zapošljavanje".


Divanović: Evropa, malo sjutra | Aktuelno\nNaravno da ovaj slogan nema nikakve veze sa Evropom, naglašava Divanović, ''a još manje sa evropskim kvalitetom života''\nEvropa ili Jevropa, pitanje je sad? Za razliku od većine kolega iz vlasti, ministar Mickey očigledno nema hamletovsku dilemu – Evropa sad, i odmah, veli on, saopštio je član Izvršnog odbora DPS Crne Gore Nikola Divanović.\n“No, ne misli ministar finansija ozbiljno da se preko noći zarada u Crnoj Gori može povećati na “evropskih” 700 eura, pa sve i kad bi uspio da još jednim “obrtom” državnog novca na berzi “uštedi” novih 750 miliona”, poručio je Divanović.\nPrema njegovim riječima, sigurno je ovaj slogan smislio u nekom trenutku inspirisan menadžerskim ugovorom direktora kompanije Air Montenegro, koji su do nedavno skupa “čuvali u strogoj tajnosti od građana, čak i od resornog ministra”, a na kojem bi pozavidjeli i defanzivci Bajern Minhena.\n“A Evropa – stara dama, i sad i vazda jedva čeka ovakve udvarače da joj pomoću alhemije odagnaju sve dileme, naročito finansijske”, dodao je on.\nNaravno da ovaj slogan nema nikakve veze sa Evropom, naglašava Divanović, “a još manje sa evropskim kvalitetom života”.\n“Nakon što završi posao osnivanja Demohrišćanske stranke, njen budući lider Spajić, umjesto slogana “Evropa sad” ubrzo će pjevati – “putuj Evropo””, zaključio je Divanović.\nPOLITIKA Aktuelno - 25.10.2021-20:06\nPotpredsjednica Demokratske partije socijalista (DPS) Sanja Damjanović kazala je da ova Vlada demonstrira najprimitivniji oblik populizma. “Fotografije ispred kapija institucija i sastanke po kancelarijama i...\nPOLITIKA Aktuelno - 25.10.2021-18:00\nU susret Kongresu Alijanse žena, Demokratska partija socijalista Crne Gore raspisala je konkurs za izbor predsjednice. Strukturnim promjenama u okviru Alijanse žena, nastavljamo reformski put...


UHAPŠENI ZBOG UTAJE POREZA | ZR KLIK\nUHAPŠENI ZBOG UTAJE POREZA\nZrenjanin- Pripadnici Ministarstva unutrašnjih poslova u Zrenjaninu, u saradnji sa Poreskom policijom, uhapsili su N.J. (1961) iz okoline Opova i Ž.J. (1988) iz Zrenjanina zbog postojanja osnova sumnje da su izvršili krivično delo poreska utaja.\nSumnja se da je N.J., kao odgovorno lice preduzeća „Mont“, u periodu od januara 2014. do juna 2018. godine u nameri da preduzeće „Mont“ izbegne plaćanje poreza na zaradu i doprinose za socijalno osiguranje, isplatio deo zarade zaposlenima u gotovini i tako oštetio budžet Republike Srbije za oko 9,4 miliona dinara.\nTakođe se sumnja da je N.J. zajedno sa Ž.J., odgovornim licem preduzeća „Šljunkara BMB“, na isti način u preduzeću „Šljunkara BMB“, koje inače posluje u okviru preduzeća „Mont“, u periodu od novembra 2016. do juna 2018. godine izbegao plaćanje poreza u iznosu od 3,2 miliona dinara.\nNa ovaj način budžet Republike Srbije oštećen je za više od 12,6 miliona dinara.\nPo nalogu tužioca, osumnjičenima je određeno zadržavanje do 48 časova i oni će, uz krivičnu prijavu, biti privedeni nadležnom tužilaštvu.


O održavanju železničke infrastrukture vodi računa oko 900 zaposlenih - Infobrif\nO održavanju železničke infrastrukture vodi računa oko 900 zaposlenih\nObjavljeno 22.01.2019. u 12:50\nSrbija Voz, ilustracija\nFoto: Srbija Voz, ilustracija\nBEOGRAD – Generalni direktor „Infrastrukture železnice Srbije“ Miroljub Jevtić izjavio je danas da se železnički saobraćaj u Srbiji u zimskim uslovima odvija potpuno bezbedno o čemu se brine oko 900 zaposlenih koji su svakodnevno angažovani na čišćenju i održavanju železničke infrastrukture.\n„Imamo petnaest mobilnih ekipa za hitne intervencije, šest posebnih ekipa sa mehanizacijom i dve ekipe specijalizovane za održavanje kosina, koje su spremne da u uslovima velikih vremenskih neprilika brzo i u najkraćem roku reaguju“, rekao je Jevtić, navodi se u saopštenju „Infrastrukture železnice Srbije“.\nKako je istakao, svim aktivnostima za rad u zimskim uslovima upravlja Centralni operativni štab „Infrastrukture železnice Srbije“, koji dežura neprekidno.\nŠarančić i saradnici oslobođeni optužbi za zloupotrebe u…\n„Infrastruktura železnice“ raspisala oglas za…\nInfrastruktura železnica Srbije: Nepažnjom vozača automobil…\nPrema njegovim rečima, „Infrastruktura železnice Srbije“ blagovremeno je obavila sve pripreme za rad u zimskim uslovima, a dežurne ekipe ove kompanije su angažovane na čišćenju pruga, perona i prilaznih puteva, kako bi se železnički saobraćaj u Srbiji tokom zime redovno i nesmetano odvijao.\n„Da je ‘Infrastruktura železnice Srbije’ u potpunosti spremna za rad u zimskim uslovima, govori i činjenica da je i tokom prethodnog snežnog talasa u Srbiji železnička infrastruktura funkcionisala bez i jednog problema“, kazao je Jevtić.\nOn je dodao da vremenske neprilike nisu bile uzrok ni nedavnog iskliznuća dve cisterne privatnog operatera kod Svrljiga, na pruzi Niš – Zaječar.\n„Infrastruktura železnice Srbije u aprilu će početi sa rekonstrukcijom pruge Niš – Zaječar, prvom od kako je ta pruga napravljena. Reč je o jednoj od najlepših evropskih pruga, sa 54 mosta i 32 tunela“, najavio je Jevtić.\nBezbedan saobraćajInfranstrukture železnice SrbijeNova pruga Niš - ZaječarŽeleznica Srbije\nNovi test krvi otkriva Alchajmerovu bolest 10 godina pre prvih simptoma?\nŠarančić i saradnici oslobođeni optužbi za zloupotrebe u Železnici\n„Infrastruktura železnice“ raspisala oglas za posao, traže 150 radnika,…\nInfrastruktura železnica Srbije: Nepažnjom vozača automobil udario u putnički voz…\nŽeleznicu Srbije napušta još 1.100 radnika, otpremnine spremne


Srbija nema strategiju spoljne politike – Otvoreno\nPočetnaVestiSrbija nema strategiju spoljne politike\nsubota, 3. oktobra 2020 : 13:51\nSrbija nema strategiju spoljne politike\nVašingtonski sporazum i nastavak briselskog dijaloga kao i brojni bilateralni susreti sa državnicima širom sveta ostavljaju utisak da se velike sile interesuju pre svega za rešavanje kosovskog pitanja i da ono u potpunosti odredjuje sve politike i sve odnose Srbije sa svetom, EU i odnose u reginu, ocenila je danas koordinatorka Nacionalnog konventa o EU Nataša Dragojlović.\nOna je na sastanku Nacionalnog konventa o Evropskoj uniji, kome je prisustvovao i predsednik Srbije Aleksandar Vučić, upitala kako će izgledati odnosi Srbije sa svetom posle rešavanja kosovskog pitanja i šta će ostati od strateših partnerstava nastalih samo, ili pretežno, u tom kontekstu.\n“Novo i intenzitet vaših spoljnopolitičkih aktivnosti u poslednje vreme je takav da u mnoštvu informacija i poluinformacija nije moguće čak ni vrsnim stručnjacima da izvedu jedinstvene i logične zaključke o postignutim rezultatima, o troškovima i dobitima najnovijih sporazuma i inicijativa”, rekla je Dragojlović obraćajući se Vučiću.\nPrema njenim rečima, to stvara konfuziju i zabrinutost dela javnosti i osećaj neizvesnosti i brigu za moguće posledice, pa gradjani s pravom strahuju od toga šta će biti sutra.\nNavodeći podatak da je Srbiju u periodu 2006 -2016. godine napustilo pola miliona gradjana, što je gotovo kao broj stanovnika Crne Gore, ona je istakla da je taj demografski problem tek na 13. mestu izazova, rizika i pretnji u Nacionalnoj strategiji bezbednosti Srbije koja je usvojena u decembru prošle godine.\nDragojlović je navela da je na na toj listi na prvom mestu pretnji bezbednosti Srbije.\n“Jasno je da se ciljevi i nacionalni interesi moraju nekako drugačije postaviti pod uticajem svih kriza sa kojima se svet suočava i sva sredstva i resurse usmeriti na ono što je su danas najrealniji izazovi i pretnje bezbednosti Srbije, a to je javno zdravlje gradjana”.\nPrema strategiji o nacionalnoj bezbednosti, jedinom dokumentu u kome su “izlistani i definisani svi nacionalni interesi Srbije”, pristupanje Evropskoj uniji i evropske integracije spadaju u ključne nacionalne interese, rekla je Dragojlović.\nUgrožavanje tih interesa smatra se ugrožavanjem bezbednosti Srbije i zato su oni obaveza svakog gradjanina a pre svega onih koji upravljaju državom i kreiraju politike, istakla je koordinatorka Nacionalnog konventa o EU.\nNacionalni konvent o EU okuplja više od 700 organizacija civilnog društva koje se aktivno zalažu za članstvo Srbije u EU, kao i za zaštitu i unapredjenje i drugih nacionalnih interesa.


Oni su, na konferenciji za novinare u Beogradu, rekli da im osvojene medalje u Poljskoj predstavljaju podstrek da se dokažu i na većim takmičenjima koja im predstoje u Bakuu, Las Vegasu i Rio de Žaneiru.\nPredsednik Rvačkog saveza Srbije Željko Trajković rekao je da mu je bila čast da bude predstavnik Srbije u Poljskoj jer je, pored timova, čak i publika doživela srpske rvače kao favorite.\n"Vladimir Stankić je bljesnuo na prvenstvu. Nisam očekivao takav uspeh, ali on je dokazao da je veliki potencijal", rekao je Trajković i dodao da se Nemeš borio kao terminator te da su njegove borbe bile kao na filmu.\nOn se zahvalio Vladi Srbije, Ministarstvu omladine i sporta i Olimpijskom komitetu Srbije na velikoj finansijskoj pomoći zahvaljujući kojoj su rvači uspeli da dođu do rezultata.\nReprezentativac Srbije Viktor Nemeš je u finalu Evropskog prvenstva u Poljskoj pobedio Belorusa Kazbeka Kiloua sa 2:1, dok je Vladimir Stankić osvojio srebrnu medalju izgubivši u finalu od Nemca Denisa Kudle sa 0:8.


Gloria\t01.07.2019 17:06\nUpućen je i apel da se redovno proverava kako su članovi porodice, prijatelji i susedi, koji žive sami.\nOsetljivoj populaciji – deci, trudnicama i osobama starijima od 65 godina – mogla bi da zatreba pomoć tokom vrelih dana. Ako neko uzima lekove, treba proveriti sa lekarom da li ti lekovi utiču na termoregulaciju. Oni koji pate od nekog hroničnog oboljenja ili istovremeno uzimaju više različitih lekova treba da zatraže medicinski savet.\n– Potražite pomoć ako osećate vrtoglavicu, slabost, uznemirenost, intenzivnu žeđ ili imate glavobolju. Što je pre moguće pređite u ohlađen prostor i izmerite telesnu temperaturu. Popijte nekoliko gutljaja vode ili voćnog soka sobne temperature. Obratite se lekaru ako osetite neuobičajene simptome ili ako simptomi dugo traju – savetuju iz Instituta za javno zdravlje.\nUkoliko se kod nekog od članova porodice ili ljudima kojima se ukazuje pomoć primeti topla, suva koža i buncanje, pojava grčeva i/ili nesvestica, odnosno gubitak svesti, odmah treba pozvati lekara ili hitnu pomoć.\n– Dok čekate na pomoć, pokušajte osobu da rashladite hladnim oblogama, dajte joj da pije tečnost, oslobodite je viška odeće – navodi se na listi saveta za ponašanje u vrelim danima koje je objavio Institut “Batut”, a preneo Tanjug.


Nov 29, 2016 ASUS, Games.con\nTokom Games.Con festivala ovog vikenda na Beogradskom sajmu u Hali 2, pored gejmera i jutjubera, učešće su imali i naši najpoznatiji overklokeri. Demonstracijom kvaliteta ASUS matičnih ploča i grafičkih karti, tokom overklok sesija, gde se kao hlađenje koristio tečni azot, desilo se nešto što verujemo ni sami overklokeri nisu mogli da naslute u potpunosti.\nNaime, oboreno je čak 11 svetskih rekorda na ASUS ROG STRIX-RX460-O4G-GAMING grafičkoj karti. Sa čime je još jednom potvrđeno da ASUS ima najbrže grafičke karte na svetu, sa najboljim kvalitetom izrade. Kada kažemo kvalitet, misli se na pokazatelj koji implicira na to da su karte izdržale rad na čak -80°C, pri čemu je ostalo dovoljno prostora za obaranje čak 11 svetskih rekorda. Bitno je spomenuti i to da je u ovom procesu korišćena ASUS Rampage V Extreme matična ploča, sa Intel Core i7 5960X procesorom.\nKoliko je bilo zabavno ovim momcima iz HW GURUS overklok tima, govori i to da su se oprobali i na ASUS AMD platformi kada je jurenje maksimalnog kloka procesora u pitanju. Koristeći AM3+ AMD FX-8350 procesor u kombinaciji sa ASUS 970 PRO GAMING/AURA matičnom pločom dogurali su do neverovatnih 8086 MHz, što je duplo više od deklarisane vrednosti, gde ih je samo 600 MHz delilo od svetskog rekorda.\nNa kraju svega, bilo je odlično zezanje, koje je kulminiralo odličnim rezultatima, tj. svetskim rekordima.\nLG obradovao mališane iz Doma za decu i omladinu ometenu u razvoju “Veternik”


Indonezija: U ilegalnom rudniku stradalo troje, za pet se traga\nTanjug 25. februara 2021. 09:12\nDŽAKARTA – Vlasti na indonežanskom ostrvu Sulavezi potvrdile su danas da se u Ilegalnom rudniku zlata dogodila nesreća u kojoj je poginulo troje ljudi, a još petoro se vode kao nestali, prenosi AP.\nAgencija navodi da su lokalni zvaničnici koji vode akciju spašavanja saopštili da se prema svedočenju preživelih blizu 23 radnika našlozarobljeno u ruševinama, kada je usled nestabilnog tla došlo do urušavanja tunela ilegalnog rudnika zlata u provinciji Centralni Sulavezi.\nSpasioci su potvrdili da su tri osobe stradale i da su izvukli 15 ljudi iz ruševina, dok se za još pet osoba traga, a spasilačkim ekipama koje učestvuju u potrazi posao otežava nepristupačna lokacija rudnika i nestabilno tlo sa velikim rizikom od novog klizišta.\nAP prenosi da Indonezija učestvuje sa oko 3 odsto u svetskoj proizvodnji zlata i da je od toga najveći deo iz rudnika Grasberg u provinciji Papua, za koji se navodi da ima rezerve od 40 milijardi dolara i oko 20.000 radnika.\nAli i mali i često nelegalni rudnici nisu retkost u Indoneziji i drugim delovima Azije i Afrike, gde siromašno stanovništvo radi u teškim uslovima sa velikim rizikom od ozbiljnih povreda ili smrti, pa je prema informacijama Internacionalnog rudarskog foruma broj ljudi koji se upuštaju u poslove u takvim rudnicima u porastu, od šest miliona koliko ih je bilo 1993. godine, do današnjih 40 miliona, navodi agencija.\nFon der Lajen i Mišel se susreli prvi put od…\nEU uvela sankcije zvaničnicima u Iranu, Teheran odgovorio…


Pristupanje EU snažan pokretač ekonomskog razvoja | MINA\nNaslovnica Business Top Story Pristupanje EU snažan pokretač ekonomskog razvoja\nPristupanje EU snažan pokretač ekonomskog razvoja\nBudva, (MINA-BUSINESS) – Proces pristupanja Evropskoj uniji (EU) jedan je od najsnažnijih pokretača ekonomskog razvoja regiona, saopštio je glavni pregovarač Aleksandar Drljević, ocjenjujući da će uspostavljanje konkurentnog ekonomskog sistema obezbijediti uslove za bolji život građana i usporiti trend iseljavanja mladih i obrazovanih.\nDrljević je u Budvi, na konferenciji Zapadni Balkan između ekonomskog razvoja i emigracija, saopštio da je u interesu i regiona i EU da Zapadni Balkan nastavi sa procesom pridruživanja.\n„Države regiona, sprovođenjem nacionalnih politika i posvećenošću saradnji, pokazuju da ne žele biti na margini Evrope. Neprestano dokazujemo da, ulaganjem zajedničkih napora u prevazilaženje izazova koje moderno vrijeme postavlja pred nas, kao partneri možemo dati značajan doprinos stabilnosti i bezbjednosti kontinenta“, kazao je Drljević.\nOn je, kako je saopšteno iz Generalnog sekretarijata Vlade, rekao da Crna Gora kontinuirano promoviše blisku ekonomsku saradnju na regionalnom nivou i podržava razvoj nacionalne saobraćajne i energetske infrastrukture.\nDrljević je ocijenio da su Zapadni Balkan i Crna Gora i dalje izvoznici mladih, pametnih i obrazovanih ljudi. On očekuje da će ekonomski razvoj usporiti trendove iseljavanja mladih.\n“Cilj Vlade je stvaranje konkurentnog ekonomskog sistema koji će obezbijediti održiv ekonomski rast i razvoj, a koji je uslovljen razvojem infrastrukture i sprovođenjem reformi. Crna Gora danas ima snažan zakonodavni okvir, uspostavljen u većini pregovaračkih oblasti i usklađen sa evropskim propisima i standardima, kao i snažnije institucije, ali je najvažnije to što su efekti reformi vidljivi u svakodnevnom životu građana”, poručio je Drljević.\nOn je kazao da se EU danas suočava s novim krizama i izazovima, za koje će vjerovatno biti potrebna transformacija njenih institucija i politika.\n“Moguće je da će EU u koju budemo ulazili biti drugačija nego danas. Međutim, to nas neće pokolebati i ostaćemo odlučni da postanemo dio zajednice država i nacija koje dijele zajedničke vrednosti i zajedno grade stabilnu i prosperitetnu Evropu po mjeri svojih građana“, zaključio je Drljević.


Predstavnici DRI učestvovali na sastanku u vezi sa samoocenjivanjem IT i samoocenjivanjem revizije IT u Bernu | Državna revizorska institucija\nPredstavnici DRI učestvovali na sastanku u vezi sa samoocenjivanjem IT i samoocenjivanjem revizije IT u Bernu\n05. mart 2020. godina\nDržavni revizori Dejan Stojiljković i Željko Motić učestvovali su na sastanku u vezi sa samoocenjivanjem IT (ITSA) i samoocenjivanjem revizije IT (ITASA) koji je 3. i 4. marta 2020. godine u Bernu organizovala Švajcarska federalna kancelarija za reviziju.\nTokom sastanka državni revizor Dejan Stojiljković predstavio je iskustva u vezi sa samoocenjivanjem informacionih tehnologija (ITSA) Državne revizorske institucije, dok su njegove kolege iz vrhovnih revizorskih institucija Turske, Holandije i Austrije govorile osamoocenjivanju revizije informacionih tehnologija (ITASA).\nSve faze revizije koje sprovodi Državna revizorska institucija su uključene u Informacioni sistem „DRIMS“. Svi podaci i dokumenta su u digitalnom formatu, rekao je Stojiljković i najavio automatizaciju procesa revizije uvođenjem AMS sistema.\nPo njegovim rečima, u protekloj godini DRI je učinila značajne korake ka unapređenju rada u oblasti IT.\nIzvršeno je mapiranje poslovnih procesa i započet je proces nabavke novog AMS sistema kojiće omogućiti digitalizaciju postupka revizije. Zatim, završeno je samoocenjivanje informacionih tehnologija (ITSA) DRI.\nSprovedene su osnovne i napredne obuke za korišćenje posebnog softvera koji se koristi tokom revizije računarskih podataka - IDEA softver. Nabavljene su nove licence za IDEA softver. Usvojena su metodološka pravila i smernice za IT reviziju, a povećan je i broj timova koji sprovode ovu vrstu revizije, rekao je Stojiljković.\nPored razmene iskustva i stručnog znanja u oblasti samoocenjivanja IT i samoocenjivanja revizije IT, na skupu su predstavljeni planovi u ovim oblastima u 2020. i 2021. godini, kao i informacije u vezi sa predstojećim sastankom Radne grupe EUROSAI za IT.\nUčešće predstavnika DRI na sastanku u Bernu je podržao Program za razvoj Ujedinjenih nacija u Srbiji (UNDP), u okviru projekata „Platforma za odgovorno upravljanje javnim finansijama“. Projekat finansira Vlada Kraljevine Švedske.


Indija velikim subvencijama privukla proizvođače telefona Samsung i Epl - Izazov\nNovi magazin 1. avgusta 2020. 13:05\nTri ugovorna proizvođača mobilnih telefona koji rade za američku firmu „Epl“ (iPhone) i južnokorejsku „Samsung“, prijavila su se za dobijanje prava za „veleproizvodnju elektronike“ u Indiji na osnovu programa subvencija od 6,5 milijardi dolara koji je najavila njena Vlada.\nProgram predviđa godišnje novčane subvencije od četiri do šest odsto vrednosti prodate robe proizvedene u Indiji tokom pet godina počev od ove, rekao je novinarima ministar tehnologije Ravi Šankar Prasad.\nMeđunarodne kompanije za proizvodnju mobilnih telefona koje su se prijavile za to su „Samsung“, „Rising Star“ i tri proizvođača koji po ugovorima rade za „Epl“ – „Foxconn Hon Hai“, „Wistron“ i „Pegatron“.\nMinistar je rekao da se očekuje da će subvencije višestruko povećati proizvodnu bazu „Epla“ i „Samsunga“ u Indiji.\nZa subvencije se prijavilo dvadesetak indijskih i međunarodnih kompanija iz oblasti mobilne telefonije, te se očekuje otvaranje 300.000 radnih mesta, rekao je Prasad.\nProsečna cena goriva u julu povećana za oko pet dinara za litar\nSvetska banka finansira program integrisanog razvoja koridora Save i…\nAleksić: Srbija uveze više paradajza iz Albanije nego što ukupno…\nJUTA: Nekoliko turističkih agencija vratiće državnu pomoć i otpustiti…


Barajevo, M. Vukovića 2\nKULTURA VODI UNUTRAŠNJOJ HARMONIJI ČOVEKOVE LIČNOSTI\nDonošenjem odluke o formiranju Centra za kulturu Barajevo 28. septembra 2007. godine je i formalno ozvaničeno opredeljenje lokalne vlasti da opština Barajevo ima svoju samostalnu Ustanovu kulture u vremenu uključenja društva u šire svetske tokove.\nInače, Kulturni centar opština je već imala 1961. godine sa prvim direktorom prof. Višeslavom Pacićem, kada su nedovršene sale domova kulture bile prepune ljubitelja filma i izvorne narodne pesme. Kasnije, 1978. godine Centar se utapa u Narodni univerzitet, koji se pretežno bavio obrazovanjem, pa nestaje, nakon nekoliko pokušaja da se programski i organizaciono osamostali. Programi kulture bez veće financijske podrške se ostvaruju u okviru JP za informisanje i kulturu Barajevo od 2004. godine.\nDanas se Centar, sa četiri zaposlena radnika i većim brojem volontera, bavi pretežno organizovanjem višetipnih manifestacija i kulturno-umetničkim kao i amaterskim stvaralaštvom.\nBarajevo postaje prepoznatljivo na mapi kulture po organizaciji novonastale Centralne opštinske manifestacije „Barajevu u pohode“ koja se održava od Preobraženja do Velike Gospojine, kada opština proslavlja svoj Dan i Slavu u duhu istorijskog događaja iz 1805. godine kada su 27. avgusta u Velikom Borku Karađorđe i narodni poslanici utemeljili I srpsku Vladu.\nSabor književnog stvaralaštva „Olovko ne ćuti“ uz učešće preko 300 srpskih pisaca iz zemlje i dijaspore, sa dominantnom rodoljubivom poezijom, već je postao atraktivno saborovanje pisaca koje treba da preraste opštinski nivo organizovanja.\nU letnjem periodu „Dani Budimira Buce Jovanovića, Milije i Ilije Spasojevića i Radoja Mitrovića Barajevca (Jul-Guncati) okuplja najveći broj ljubitelja šumadijskog melosa. Već 37 godina (Avgust-Veliki Borak) se održavaju „Dani Kneza Sime Markovića“, a Sabor Sv. Ilije (Avgust-Vranić) i kulturno-sportska manifestacija u Lisoviću (Jun) postale su tradicionalne manifestacije.\nTokom godine u sedištu Centra i novouređenim prostorima domova kulture se smenjuju izložbe slika i promocije knjiga, književne večeri, literarni konkursi, pozorišne predstave, tribine, okrugli stolovi, panel diskusije, koncerti džeza, stare gradske pesme, programi dijaspore, folklora, škola modernog plesa i etno radionice, što je postala praksa rada Centra za kulturu Barajevo.


Sumnja se na prvi novozelandski slučaj SARS-a - Vijesti - Index.hr\nSumnja se na prvi novozelandski slučaj SARS-a\nčetvrtak, 24.4.2003. 07:11\nJEDAN Novozelanđanin koji se nedavno vratio iz Kine na promatranju je u bolnici Hawkes Bay u gradu Hastingsu na jevernome otoku, jer se strahuje da ima SARS, objavljeno je u četvrtak.\nPotvrdi li se da je bolestan od SARS-a, taj će pacijent čije ime nije objavljeno, biti prvi novozelandski slučaj teškoga akutnog respiratornog sindroma.\nLokalne zdravstvene vlasti izdale su priopćenje u kojem kažu da stanje pacijenta udovoljava sve preliminarne kriterije kojima se identificira SARS, te da je u utorak primljen u bolničku izolaciju.\nNovozelandsko ministarstvo zdravstva savjetovalo je školama i sveučilištima da ne uvode karantenu niti da iz rada isključuju učenike i nastavnike bez simptoma, iako se vraćaju s uskrsnih praznika u zemljama u kojima ima SARS-a.\nNa međunarodne su aerodrome postavljene medicinske sestre, a operativni direktor novozelandskoga ministarstva zdravstva Jim Matheson kaže da će učenici koji se vraćaju iz rizičnih područja biti pregledani po dolasku.


SAOPŠTENJE: Apel Ženskoj parlamentarnoj mreži – Glasajte protiv usvajanja ‘’Zakona o nestalim bebama’’ - Autonomni ženski centar\nU danu kada počinje rasprava o Predlogu zakona o utvrđivanju činjenica o statusu novorođene dece, tzv. „Zakona o nestalim bebama“, Autonomni ženski centar i ASTRA – akcija protiv trgovine ljudima apeluju na narodne poslanice da pokažu svoju nezavisnost i solidarnost sa majkama nestalih beba i glasaju PROTIV usvajanja ovog zakona.\nAutonomni ženski centar i ASTRA smatraju da narodne poslanice, nakon usvajanja izmena izbornog zakona po kome će u narednom sazivu biti 40% manje zastupljenog pola, duguju da građankama Srbije pokažu da imaju snagu i volju da glasaju suprotno volji političkih partija kojima pripadaju.\nPodsećamo da su u ovom sazivu narodne poslanice glasale za veliki broj zakona kojima je pogoršan postojeći položaj dece i žena u Srbiji, među kojima je najviše štete napravio Zakon o finansijskoj podršci porodicama sa decom. Ukoliko bude usvojen, Zakon o nestalim bebama će zauvek onemogućiti da majke, čija su deca oteta iz porodilišta, saznaju istinu o tome šta se desilo njihovoj deci.\nStoga apelujemo na narodne poslanice, članice Ženske parlamentarne mreže, da se ujedine i budu glas žena Srbije protiv predloženog zakona.


Petar Nenadić odveo Vesprem u finale Lige šampiona\nSubota, 1.06.2019., 18:42 Subota, 1.06.2019., 18:42\nRukometaši Vesprema plasirali su se u finale Lige šampiona i to treći put u posljednjih pet godina. Mađarski klub je u Kelnu bio bolji od Vive Kjelcea, a do trijumfa ga je predvodio srpski rukometaš Petar Nenadić, koji je postigao 12 golova i to iz 14 šuteva, 33:30 (13:13).\nVesprem je poveo sa 4:0, a u tim trenucima na golu je blistao Arpad Šterbik. Međutim, nekadašnji reprezentativac Srbije se povrijedio u 18. minutu, a Mađari su ostali i bez Blagotinšeka, koji je dobio crveni karton, pa su se Poljaci, mic po mic, primakli i na odmor se otišlo sa 13:13.\nU nastavku se razgoropadio Petar Nenadić, kome je ovo prvo učešće na Fajnal foru, a Šterbika je na golu odmijenio fantastični Mikler. Serijom od 4:0, kod rezultata 18:18, Vesprem stiče ključnu prednost, koju Kjelce nije uspjelo da sustigne iako je dva puta prilazilo na samo gol minusa. Kod 29:28 Vesprem, zahvaljujući Nenadiću i Lekaju pravi 3:0 i to je bio kraj nada Poljaka da mogu u finale.\nU ekipi Vesprema, kome je ovo četvrto finale Lige šampiona, najefikasniji bio je Nenadić sa čak 12 golova, uz samo dva promašaja, Slovenac Gajić postigao je pet, a Štrlek i Lekaj po četiri gola. U poraženoj ekipi istakao se Dujšebajev sa sedam pogodaka, dok je Karalek postigao pet, a Luka Cindrić četiri gola.\nU drugom polufinalu, u Lankses areni u Kelnu, igraju Barselona i skopski Vardar.\nliga šampionaPetar NenadićrukometVesprem


Simić posle prodaje Ronaldove trake: Nadam se da ljudi sada neće stati - Izazov\nSimić posle prodaje Ronaldove trake: Nadam se da ljudi sada neće stati\nRadio-televizija Srbije\t 4. aprila 2021. 09:35\nKapitenska traka Kristijana Ronalda koju je bacio posle meča između Srbije i Portugalije na aukciji je dostigla cenu od 7.500.010 dinara, akcija je organizovana za malog Gavrila Đurđevića koji je oboleo od teške neuro-mišićne bolesti, za čije lečenje je potrebno 2,5 miliona evra.\nJovan Simić iz Humanitarne organizacije "Zajedno za život", koji je organizovao aukciju za prodaju kapitenske trake rekao je da je za tri dana učestvovalo oko sto ljudi, koji su ostavljali prave ponude.\n"Ovo je najveća cena za pojedinačni predmet u Srbiji koja je izlicitiran u humanitarne svrhe kod nas. Ovo je prevazišlo i neka moja očekivanja. Sa ovom cifrom možemo da budemo zadovoljni", naveo je Simić gostujući u Jutarnjem programu RTS-a.\nPrema njegovim rečima, ova akcija imala je veliki medijski odjek i samim tim i veliki broj poslatih SMS poruka za Gavrila Đurđevića.\n"Bitno je što ljudi iz medija daju ovome pažnju, pošto je potrebno 2,5 miliona evra, jer sve ovo je jedna šira bitka", kaže Simić.\nMnogi su pokušali da zloupotrebe akciju, nudili su nerealne sume.\nSimić dodaje da nikada nije bilo sumnje da će da pobede ljudi koji su normalni i koji su pristojni.\nNavodi da se desio težek dan, pošto nije postojala treća smena koja brine o sigurnosti licitacije, ali tokom jutra je, kako kaže, firma za licitaciju sve dovela u red.\n"Meni je to jutro od kada se bavim humanitarnim radom, već sedam godina, ostalo kao najteže zato što je moglo da bude kompromitovano nešto što je bilo prelepo i imalo potencijala da sakupi puno para, kao što i jeste. Hvala svim ljudima i medijima jer smo uspeli da sve vratimo na pravi kolosek", naveo je humanitarac.\nSimić je rekao da još nije stupio u kontakt sa roditeljima dečaka, da je radio sve iz pozadine i da se nada da će se uskoro čuti.\nKako kaže, do ovog trenutka je sakupljeno malo više od 600.000 evra što znači da je potrebno još milion i 900.000 i pozvao je sve ljude da i dalje budu aktivni kako bi se taj novac prikupio.\n"Nadam se da ljudi neće sada stati i da ćemo da izguramo do kraja", rekao je humanitarac.\nOdgovarajući na pitanja, istakao je da Kristijano Ronaldo ima veze sa akcijom samo zato što je bacio traku, a da je vatrogasac Đorđe koji je pokupio traku kao i ostali vatrogasci heroji u ovoj priči.\n"Došli smo do Kristijana, ali nije bitno šta je rekao. Ronaldo nema veze sa ovom akcijom, ovo je akcija vatrogasaca koja se pretvorila u akciju svih dobrih ljudi Srbije", zaključio je humanitarac Simić.\nZa Gavrilovo lečenje nedostaje još novca, svi koji žele mogu poslati poruku tako što upišu 973 i pošalju na 3030.


D&B: Javni dug Srbije pada velikom brzinom | SEEbiz.eu\nD&B: Javni dug Srbije pada velikom brzinom\nObjavljeno: 20.03.2018 / 14:08\nBEOGRAD - Javni dug Srbije pada velikom brzinom, konstatuje globalna bonitetna kuća Dun&Bradstreet (D&B) u najnovijem, februarskom "Izveštaju o međunarodnom riziku i efikasnosti plaćanja prema inostranstvu".\nSa nivoa od 74,7 odsto BDP-a u 2015. godini, javni dug Srbije je pao na 63,6 procenata na kraju 2017. godine, što je navelo rekting agenciju Fitch da podigne kreditni rejting Srbije sa BB- na BB, napominje se u izveštaju D&B, a prema saopštenju kompanije Bisnode, eksluzivnog zastupnika te bonitene kuće u Srbiji.\n- To je rezultat dva glavna faktora. Prvi je uspeh vladinih mera štednje što je smanjilo budžetski deficit sa 6,3 posto BDP-a u 2014. godini na samo 0,2 odsto u 2016. i 2017. godini. Drugi faktor je nedavna apresijacija dinara što je smanjilo dug u stranoj valuti izraženo u dinarima (oko 65 odsto ukupnog duga). S padom duga i cene servisiranja duga, smanjuje se i rizik finansijske krize u nekom budućem trenutku, kao i rezidualna pretnja ekonomskoj stabilnosti Srbije - ocenjuje Dan&Bredstrit.\nU izveštaju se takođe navodi da je Narodna skupština Srbije usvojila nacrt Zakona o elektronskoj upravi, koji će uskladiti domaće zakonodavstvo sa zakonodavstvom EU. Svrha zakona je, kako primećuju, da učini interakciju sa državom efikasnijom i transparentnijom, zbog uštede vremena i novca koje firme utroše na plaćanje poreza i apliciranje za dozvole.\nNajnoviji korak je deo kontinuiranih napora vlasti na unapređenju domaćeg poslovnog okruženja što se ogleda u poziciji Srbije na Doing Business listi Svetske banke za 2018. godinu: Srbija je na 43. mestu od 191 države na svetu, što je napredak u odnosu na 47. mesto prethodne godine i 91. mesto od pre tri godine.\nAnalitičari D&B takođe ocenjuju da se perspektiva članstva Srbije u Evropskoj uniji popravlja.\n- Evropska komisija je u decembru odlučila da otvori dva nova pregovaračka poglavlja i ponudila je Srbiji 2025. godinu kao indikativni datum pristupanja EU kao priznanje političke posvećenosti članstvu u Evropskoj uniji i napora sadašnje vlasti u pogledu reformi - ukazuju oni.\nOva ponuda je, kako navode, suprotna ranijim izjavama predsednika Evropske komisije Žan-Kloda Junkera koji je na neodređeno vreme uveo moratorijum na dalje proširenje EU.\nU izveštaju se dodaje, da je predsednik Srbije Aleksandar Vučić naveo da je glavna politička prepreka za integraciju Srbije u EU priznanje otcepljenja Kosova i da se "zahteva da Beograd ove godine to neutralizije".\n- Iako je 2025. godina verovatno previše optimističan datum, Srbija bi u najboljem slučaju potencijalno mogla da uđe u EU krajem naredne decenije, podižući svoju ekonomiju uz pomoć EU fondova za infrastrukturu i prilika za trgovinu i investicije koje dolaze sa članstvom u jedinstvenom tržištu EU - smatra bonitetna agencija D&B.\nDalje se dodaje da je, s druge strane, nedavna anketa pokazuje da "samo 38 odsto Srba želi da država uđe u EU pod bilo kojim uslovom, dok je prošlogodišnja anketa pokazala da bi samo 13 procenata bilo spremno da žrtvuje Kosovo zbog članstva u EU".\n- Čak i ako se ovi domaći problemi mogu prevazići, nejasno je da li je EU u poziciji da se proširi imajući u vidu unutrašnje tenzije koje ne daju znake popuštanja. U ovom pogledu, jedino olakšanje je što Srbija nije položila sve nade u pridruživanje EU već je svoju ekonomiju otvorila i drugim tržištima kao što su Rusija, Kina i Turska - navodi se u izveštaju.\nInače, D&B i dalje svrstava Srbiju u grupu zemalja sa umerenim rizikom poslovanja i stabilnim rejtingom, u kojoj se nalaze i Hrvatska, Bugarska, Mađarska, Makedonija, Albanija i Rumunija. Bolji rejting u regionu ima Slovenija koja je okarakterisana kao zemlja blagog rizika, a niži ima Bosna i Hercegovina kao zemlja veoma visokog rizika.\nTagovi: javni dug Srbije, srpska ekonomija, Dun&Bradstreet


London: Big Ben se naginje, zgrada Parlamenta tone - Klix.ba\nPopravke bi koštale milijarde funti\n25.1.2012. u 18:04\nLondonski Big Ben se naginje, a zgrada Parlamenta tone ka rijeci Temzi, izvještavaju britanski mediji. Komisija Donjeg doma, koja je odgovorna za održavanje neogotske zgrade Parlamenta, će se sastati da razmotri ovaj problem, javlja Reuters.\nBig Ben (Foto: AFP)\nBritanski Daily Telegraph izvještava da bi popravke koštale milijarde funti, ali glasnogovornik Komisije Donjeg doma nije komentarisao troškove, nego je najavio sastanak grupe kako bi razmotrili opcije i budućnost zgrada koje su dizajnirali Charles Barry i Augustus Welby Pugin.\nBig Ben je visok 96 metara i nageo se za oko 46 centimetra na svoju lijevu stranu. Ekspert za građevine, koji je bio glavni konsultant za krivi toranj u Pizi, rekao je da nema razloga za brigu i da bi trebalo još 10.000 godina da naginjanje dostigne zabrinjavajući ugao.\n"Nagetost je vidljiva odavno, tako je godinama. To je normalno i vjerovatno je nagetost postojala još i prije, možda čak i pri gradnji tornja", rekao je profesor sa Imperial koledža u Londonu, prenosi Associated Press.


Pacijent iz sela Plavje, Opština Dragaš 27. žrtva koronavirusa na Kosovu - Gorapress.net\n07.05.2020. u 18:46\nPacijent iz sela Plavje, Opština Dragaš 27. žrtva koronavirusa na Kosovu\nKlinika za zarazne bolesti Univerzitetsko-kliničkog centra Kosova saopštila je da je jutros na toj klinici preminula pacijentkinja iz sela Plavje Opština Dragaš, rođena 1957 godine, koja je pored infekcije kovid-19 imala i hroničnu bolest bubrega i druge prateće bolesti.\nU dnevnom izveštaju objavljeno je da se u toj ustanovi leči 12 pacijenata koji su inficirani koronavirusom. Od tog broja devet osoba je u stabilnom stanju, dva pacijenta su na respiratoru i nalaze se na odeljenju Intenzivne nege. Jedan pacijent koji ima hroničnu bolest bubrega i nalazi se na dijalizi, i dalje je u teškom stanju i na intenzivnoj nezi.\nDanas će pet pacijenata koji se oporavljaju od kovid-19 biti pušteno iz klinike, dok dve osobe koja su bile negativne u poslednjem testu na koronavirus nastavljaju lečenje na klinici do drugog negativnog testa.


Beta\t 22. juna 2016. 07:55\nViše od četiri miliona mladih u Evropskoj uniji nije zaposleno, a taj problem je još veći na Zapadnom Balkanu, zbog čega je neophodno bolje uskladjivanje obrazovanja i veština koje zahtevaju poslodavci, ocenili su učesnici konferencije o perspektivama mladih na Zapadnom Balkanu.\n“Iz ekonomskih razloga, suočavamo se sa manjkom prilika za zapošljavanje, ne samo mladih. Pored toga, očigledno je da ne postoji dovoljna uskladjenost veština stečenih obrazovanjem i potreba tržišta rada. Takav trend prisutan je u EU, ali je još izraženiji na Zapadnom Balkanu”, rekla je Krecu.\nGovoreći o iskustvima Srbije u unapredjivanju perspektive mladih, šefica Pregovaračkog tima Vlade Srbije za pristupanje EU Tanja Miščević rekla je da je Vlada formirala 137 kancelarija za mlade koje se na lokalnom nivou bave pitanjima od interesa za unapredjenje položaja mladih.\nPredsednik Srpske asocijacije menadžera Milan Petrović ocenio je da nedostaje politička podrška sprovodjenju programa za zapošljavanje mladih.\n“Potrebno je da stvaramo proizvode, a ne samo da nudimo jeftinu radnu snagu investitorima. Zato treba investirati u inovativnost mladih, u njihove IT veštine”, kazao je Petrović.


Crno-beli složni: "Ovo je ono što smo sanjali!" - Sportske.net\nCrno-beli složni: "Ovo je ono što smo sanjali!"\nZadovoljni su bili fudbaleri Partizana nakon pobede nad Tromsom koja je, kako kažu, došla strpljivom igrom.\nFudbaler Partizana Saša Marković rekao je posle pobede nad Tromseom sa 1:0 i plasmana u grupnu fazu Lige Evropa da je njegova ekipa bila strpljiva pošto je znala kako će protivnik igrati.\n"Utakmica je bila teška, znali smo kao će Tromse igrati, ali smo bili strpljivi, postigli smo gol i utakmicu priveli kraju. Znali smo da nismo smeli da primimo gol jer bismo onda trebali da postignemo dva. Presrećni smo jer smo vredno radili, svi smo žarko želeli pobedu i plasman u grupnu fazu", rekao je Saša Marković novinarima na stadionu Partizana.\n"U pravom trenutku sam se vratio posle povrede i uspeo sam, uz pomoć saigrača, da izađem na kraj sa njihovim napadačima. Vidi se da smo napredovali i sada je potrebno da podignemo samopouzadnje kako bismo se što bolje spremili za Super ligu", istakao je Ostojić.\nNapadač Tromsea Aleksandar Prijović rekao je da je njegova ekipa ispala zbog lošeg rezultata u prvoj utakmici, kada su na svom terenu pobedili sa 3:2.


Trijumf pekare Obeliks u pionirskoj konkurenciji - KVorum.net / Kotor-Varoš -\nTrijumf pekare Obeliks u pionirskoj konkurenciji\nAutor: Slaven Šubara / Datum: 19.06.2016. 20:23\nU konkurenciji dječaka rođenih 2001/03 godište učestvovalo je 9 ekipa i nakon pravog fudbalskog maratona sasvim zasluženo je sa četiri pobjede trijumfovala pekara Obeliks.\nTrifković, Pucarević, Žarić i ostali su u utakmicama za plasman nadvisili ekipe Auto otpad Sloga i Eli bar, koje su na kraju završile na drugom, odnosno trećem mjestu. Pehar i novčana nagrada za prvoplasiranu ekipu, kao i nagrada za drugoplasirani pionirski sastav biće uručene u srijedu na finalnoj večeri.\nUtakmicama u grupama B i D počeo je turnir preduzeća i javnih ustanova. U grupi B prva dva mjesta su osvojile ekipe Sim Tehnik 1 i Sim Tehnik 2, čime su najavili kandidaturu za najviši plasman. Tri ekipe u grupi D su imale po pobjedu i poraz, a plasman u četvrtfinale su izborili „opštinari“ i „Dermalovci“, koji su imali bolju gol razliku od „vatrogasaca“.\nPrethodna vijest: Raspored utakmica na turniru preduzeća i javnih ustanova i mlađih uzrasnih kategorija Sljedeća vijest: Potvrđeno pisanje KVorum.net-a: Još nisu poznati razlozi prekida realizacije do sada najvećeg infrastukturnog projekta u Kotor Varošu


Međunarodni dan migranata 18.12. – Crveni križ FBiH\nMeđunarodni dan migranata 18.12.\nDanas se u svijetu obilježava Međunarodni dan migranata. Generalna skupština UN proglasila je 2000. godine 18. decembar Međunarodnim danom migranata. Na taj dan 1990. godine usvojena je Konvencija o zaštiti prava migrantskih radnika i članova njihovih porodica.\nOve godine, ovaj datum ima višestruko značenje, jer je svijet suočen sa najvećom migranskom krizom od Drugog svjetskog rata.


Rezultati pretrage za: SB UN\nSavet bezbednosti Ujedinjenih nacija podržao je danas generalnog sekretara UN Antonija Gutereša za drugi mandat na toj funkciji.\nSavet bezbednosti UN-a održaće 3. sednicu u ovoj nedelji o izraelsko-palestinskim sukobima, a za razliku od prethodnih, sastanak danas treba da bude otvoren za javnost.\nKritike u Prištini na izlaganje Gervale na sednici SB\nSelaković: Besprizorno nepoštovanje SB UN od strane Prištine\nNastavljena sednica SB UN o KIM nakon zatvorenih konsultacija\nSednica Saveta bezbednosti Ujedinjenih nacija o KiM nastavljena je danas nakon kratkotrajnog prekida, nastalog radi održavanja konsultacija iza zatvorenih vrata.\nSavet bezbednosti Ujedinjenih nacija najoštrije je osudio upotrebu sile protiv mirnih demonstranata u Mjanmaru i stradanje stotine civila, među kojima su žene i deca, ali je odustao od pretnje mogućom akcijom protiv vojske nakon puča 1. februara.\nDačić: Kriza pokazala nefunkcionalnost međunarodnih organizacija\nKriza u svetu nastala zbog pandemije virusa korona pokazala je nefunkcionalnost međunarodnih i regionalnih organizacija, kaže ministar spoljnih poslova Ivica Dačić.\nRusija od danas preuzima mesečno presedavanje Savetom bezbednosti Ujedinjenih nacija.\nMiler: Vratimo se pravu,vratimo KiM pod rezoluciju SB\nPredsednik SPO i poslednji šef diplomatije zajedničke države SCG Vuk Drašković izjavio je, gostujući u emisiji "STAV" na TV 02 , da "ako je moguće a moguće je, Srbija treba da zatraži od SB UN rezoluciju kojom se garantuje sve ono što stoji u Ahtisarijevom dokumentu a što su Albanci prihvatili i da se zatraži primena, jer je to maksimalna zaštita srpskog naroda na KiM, uz molbu Rusiji da ne sprečava usvajanje ovakve jedne rezolucuje".\nDačić: Kfor da odgovori da li želi da zaštiti Srbe\nMinistar spoljnih poslova Srbije Ivica Dačić rekao je, posle sednice Saveta bezbednosti UN o Kosovu, da su za Srbiju indikativne dve stvari sa te sednice: da je sazvana 20 godina od donošenja Rezolucije 1244 i da su sve zemlje koje su govorile istakle zahtev za ukidanjem prištinskih taksi kao preduslov za nastavak dijaloga.


U BH-Gasu održan sastanak o gasifikaciji Unsko-sanskog kantona – Energetika.ba\nU BH-Gasu održan sastanak o gasifikaciji Unsko-sanskog kantona\nPredstavnici Vlade Unsko-sanskog kantona, predvođeni premijerom Mustafom Ružnićem i predstavnici BH-Gasa, na čelu sa Direktorom Jasminom Salkićem, da\nPredstavnici Vlade Unsko-sanskog kantona, predvođeni premijerom Mustafom Ružnićem i predstavnici BH-Gasa, na čelu sa Direktorom Jasminom Salkićem, danas su u Sarajevu održali sastanak.\nGlavna tema sastanka bila je razmatranje opcija za gasifikaciju Unsko-sanskog kantona, čime bi se realizovali planovi BH-Gasa za širenje transportne mreže prirodnog gasa u ovaj dio Bosne i Hercegovine i stvorile pretpostavke za korištenje prirodnog gasa u sektoru stanovanja, industrijskom i potencijalno u sektoru proizvodnje električne energije, saopćeno je iz BH-Gasa.\nU BH-Gasu na ovoj ideji se radi još od 2008. godine kada je završena predinvesticiona studija gasifikacije Unsko-sanskog kantona. Snabdijevanjem Unsko-sanskog kantona bi se ostvarilo povezivanje sa gasnim sistemom susjedne Hrvatske, Zapadnom interkonekcijom BiH – HR, na pravcu Lička Jesenica (Hrvatska) – Tržac (BiH) – Bosanska Krupa, sa odvojcima za Bihać i Veliku Kladušu u prvoj fazi gasifikacije.\nBH-Gas je potpisao Memorandum o razumijevanju i saradnji sa operatorom transportnog sistema Hrvatske, Plinacro, s ciljem realizacije zajedničkih projekata interkonekcije.\nProjekt Zapadna interkonekcija BiH-HR je sadržan u Okvirnoj energetskoj strategiji BiH do 2035. godine, a uz saradnju sa Plinacrom, projekat je dobio status PMI/PECI 2018 Projekata od interesa za zemlje Energetske zajednice i uvršten je u ENTSOG TYNDP 2018 – Desetogodišnji plan razvoja evropske mreže operatora transportnog sistema za prirodni gas.\nNa sastanku su razmotreni uslovi za realizaciju projekta, te naredni koraci u pravcu realizacije Zapadne interkonekcije BiH – HR, s posebnim osvrtom na aktivnosti koje trebaju provesti Vlada USK i BH-Gas, među kojima su saradnja i koordinirane aktivnosti sa relevantnim instancama i partnerima iz Hrvatske.\nGas 695 BH Gas 45 top 1802 usk 1


RTCG - Radio Televizija Crne Gore - Nacionalni javni servis :: Košarka :: Igokea bolja nego što to tabela pokazuje\n15. 11. 2019. 15:21 >> 15:17 0\nIgokea bolja nego što to tabela pokazuje\nKošarkaši Budućnost Volija igraće sjutra u Laktašima protiv Igokee utakmicu sedmog kola ABA lige. Trener podghoričkog tima Petar Mijović kazao je da je Igokea ekipa koja zaslužuje sav respekt i da je značajno bolja nego što to pokazuje njen rejting na tabeli.\n"Angažovali su ove nedjelje dva izuzetno značajna igrača, Dorela Rajta koji je proveo određeni period u ABA ligi i bio jedan od najdominantnijih stranaca koji su u nju ikada dolazili i Đorđe Gagić, igrač sa toliko iskustva u regionalnom takmičenju", rekao je Mijović.\nOn je istakao da mu ta dva dolaska predstavljaju određeni problem u pripremi utakmice, jer se Igokea nije pojavljivala u tom sastavu.\n"Sa druge strane, ako oscilacije smanjimo na najmanju moguću mjeru, prevashodno u fazi odbrane pokažemo dovoljan nivo agresivnosti i fokusa mislim da možemo doći u situaciju da se iz Laktaša vratimo sa pobjedom", rekao je Mijović.\nDuel u Laktašima počeće u 17 sati.\nBarski Mornar u nedjelju ugostiće Zadar.


Pametno i praktično: Odlazićemo na aerodrom bez prtljaga?\nProcedure u avio-industriji bi uskoro mogle da se promene i postanu mnogo praktičnije. Naime, avio-kompanije u Britaniji žele da uvedu sistem po kojem će se prtljag odnositi od vaše kuće kako bi se proces ubrzao.\nBritanska vlada razmatra da rastereti aerodrome od putnika koji se čekiraju sa prtljagom na mestu ulaska u avion i da se njihov prtljag pokupi dok su još kod kuće, a da oni sami dođu na aerodrom i ne razmišljaju o tome.\nOve mere se inače već koriste u Hongkongu i Japanu, gde su smanjile gužve na aerodromima i olakšale putovanje putnicima.\nTakođe, ovo je jako korisno u vreme terorističkih pretnji jer se radnicima obezbeđenja na aerodromu umnogome olakšava posao, ali i pruža prilika da detaljnije ispitaju prtljag koji dospeva na aerodrom.\nNajbeskorisniji aerodrom traži kontrolora\nNemačke crkve uvele plaćanje karticom\nSlovenci na raspolaganju imaju aplikaciju kojom predlažu zakone vladi


Mladi sa Viva filmske radionice snimili film "Prozor u budućnost" – Fokus.ba\nPolaznici iz Mješovite srednje škole “Hazim Šabanović” i Franjevačke klasične gimnazije u Visokom nakon trodnevne Viva filmske radionice snimili su dokumentarni film “Prozor u budućnost”.\nRadionica Viva škole filma održana je od 29. novembra do 1. decembra u Franjevačkoj klasičnoj gimnaziji Visoko, a petnaest polaznika iz dvije škole prošlo je kroz trodnevnu Viva filmsku radionicu nakon čega su snimili dokumentarni film.\nFilmom prikazuju sve više prisutno nasilje u školama, a i da u svemu tome postoje i osobe koje će pomoći, koje razumiju i prihvataju drugog i drugačijeg i koje vide samo dobre osobine kod drugih, što na kraju može biti i poruka tog ostvarenja.\nZajedno sa drugim filmovima koji budu nastali u sklopu Viva škole filma u sezoni 2019/2020, taj film će se takmičiti na VIVA film festivalu u Sarajevu naredne godine.\nViva škola filma je trodnevna zabavna, edukativna i praktična radionica koja za cilj ima mladima približiti film, upoznati ih sa njegovim osnovama, obučiti ih da govore i razmišljaju filmski te na kraju upotrijebe naučeno i sami snime vlastiti film.\nKako je iz Viva pressa najavljeno, narednog vikenda će radionica Viva filma biti održana u Kreševu.\n#viva filmska radionica